അല്മായശബ്ദം: May 2015\nപള്ളിവികാരിയും സഹോദരനും 30 ലക്ഷം തട്ടിയെന്ന് പരാതി\nപാല രാമപുരത്തിനടുത്ത് നീറംന്താനം പള്ളി വികാരി ഫാ. എബ്രാഹം കുളമാക്കലും സഹോദരനും ചേർന്ന് 30 ലക്ഷത്തിലധികം രൂപ പാലാക്കാരൻ ജോർജ്ജിൽനിന്നും തട്ടിയെടുത്തെന്ന് പരാതി. ഇതു സംബന്ധിച്ച് പാല ലോക് അദാലത്തിൽ നല്കിയ പരാതിയിൽ, P L P.358/15 എന്നകേസിൽ ഫാദർ . എബ്രാഹം കുളമാക്കൽ പാല ലോക് അദാലത്തിൽ ഹാജരാകണമെന്ന് ഉത്തരവായിരിക്കുന്നു. ഈ അച്ചന്റെ പേരിൽ ഗുരുതരമായ മററു ചില അരോപണങ്ങളും നിലനിൽക്കുന്നതായി അറിയുന്നു.\nപാലാ രൂപതയുടെ കീഴിൽ സാമ്പത്തിക തട്ടിപ്പിന് മറ്റോരു പുരോഹിതൻ നടപടി നേരിട്ടുവരികയാണ്. അടുത്തകാലത്തായി സാമ്പത്തിക , ലൗകിക,മാനുക്ഷിക കുറ്റകൃത്യങ്ങൾ കത്തോലിക്ക പുരോഹിതർക്കിടയിൽ വൻ തോതിൽ പെരുകിവരുന്നതായി കണക്കുകൾ കാണിക്കുന്നു. ഇത് മറ്റു ജനവിഭാഗങ്ങൾക്കിടയിൽ കത്തോലിക്കാ വിശ്വാസികൾക്ക് വലിയ അപകീർത്തിക്ക് ഇടയാക്കിയിരിക്കുകയാണ്.\nഫാ. എബ്രാഹം കുളമാക്കലും സഹോദരനും ചേർന്ന് 30 ലക്ഷത്തിലധികം രൂപ തട്ടിയെടുത്ത സംഭവത്തെക്കുറിച്ച് സഭാ തലത്തലും വിശ്വാസികളുടെയും ,സംഘടന തലത്തിലും ആവശ്യമായാ അന്വോഷണം അടിയന്തിരമായി നടത്തേണ്ടതാണെന്ന് കെ. സി. ആർ. എം. സംസ്ഥാന കമ്മറ്റി ആവശ്യപ്പെടുന്നു.\nPosted by forthepeople4blogspot.com at 7:08 PM 1 comment:\nഅറക്കൽ തിരുമേനി റബ്ബർ കർഷകരെ രക്ഷിക്കാൻ വേണ്ടി തുനിഞ്ഞിറങ്ങിയിരിക്കുകയാണെന്ന് പത്രത്തിൽ കണ്ടു. അങ്ങേരോട് വിനീതമായി ഒരു കാര്യം പറയട്ടെ, കർഷനെ ഇനിയും ഉപദ്രവിക്കരുത്, കത്തോലിക്കാ സഭയെ നശിപ്പിക്കുകയുമരുത്. കത്തോലിക്കാ കർഷകരെ സഭ ഊറ്റിയിടത്തോളം ഇന്നേവരെ മറ്റാരും ഊറ്റിയിട്ടില്ല. റബ്ബർ നട്ടവരേക്കാൾ നട്ടം തിരിഞ്ഞ വേറേ വിഭാഗങ്ങളും കർഷകരുടെ ഇടയിൽ ഉണ്ട്. മാത്രമല്ല, റബ്ബറിനു വിലപോയത് ഇന്നോ ഇന്നലെയോ അല്ല. കേരള സർക്കാർ വായു വലിക്കുമ്പോൾ ഇത്തരം വിക്രിയകൾ കാണിച്ചാൽ അതിന്റെ അർഥം റബ്ബറിനു വില കിട്ടണമെന്നായിട്ടല്ല ജനങ്ങൾ കാണുക. ഏതായാലും, ഈ വീറും ബുദ്ധിയും നേരത്തെ കാണിച്ചിരുന്നെങ്കിൽ ദീപികയുടെ കുറേ മുതലെങ്കിലും അവിടെ തന്നെ കണ്ടേനെ. അറക്കലച്ചൻ മെത്രാനായ കാലം മുതൽ കൊൺഗ്രസ്സിനേയും കേരളാ കോൺഗ്രസ്സിനേയും തറ പറ്റിക്കാൻ നോക്കുന്നുണ്ടായിരുന്നെന്ന് സംശയിക്കുന്നവർ ഒത്തിരി. അങ്ങേര് ബി ജെ പി യുടെയോ പിണറായി വിജയന്റെയോ ആളാണെന്നുറപ്പിച്ചു പറയുന്നവരും ഒട്ടും കുറവല്ല. ഞാനൊരു സത്യം പറയാം; എനിക്കു മനസ്സിലായിടത്തോളം, അദ്ദേഹം ആരുടെയും ആളല്ല, അദ്ദേഹം അങ്ങേരുടെ മാത്രം ആളാണ്; പക്ഷേ, ഈ പോക്കു പോയാൽ സഭയെ കുളമാക്കാൻ വേറൊരാളുടെ ആവശ്യം വരണമെന്നുമില്ല.\nക്രൈസ്തവ സഭ ലോകമെമ്പാടും അനേകം വെല്ലുവിളികളെ നേരിടുന്നു. വി. പൗലോസ് സഞ്ചരിച്ചുവെന്നും, മാനസാന്തരപ്പെടുത്തിയെന്നും പറയുന്ന ഗൾഫ് രാജ്യങ്ങളിൽ ഇപ്പോൾ ക്രിസ്ത്യാനികളേയില്ല. സൗദി അറേബ്യായിലെ മണൽകൂനകളുടെ അടിയിൽ നിരവധി പള്ളികൾ ഉണ്ടെന്നു തന്നെയാണൂ ചരിത്രകാരന്മാർ പറയുന്നത്. കേരള കത്തോലിക്കർ ഒരു വലിയ പ്രസ്ഥാനമായി വളർന്നു; അങ്ങിനെ തന്നെയേ വരും തലമുറ അതിനേ വിശേഷിപ്പിക്കുകയുമുള്ളൂ. പക്ഷേ, ആത്മാവിനു സൗഖ്യം തേടി ആരും ഇടപ്പള്ളികൾ വഴി പോവാൻ സാദ്ധ്യതയില്ല. അതു മനസ്സിലാക്കാൻ പുതു തലമുറയെ ശ്രദ്ധിച്ചാൽ മാത്രം മതി. അതിന്റെ കൂടെ മറ്റു സമ്മ്ർദ്ദങ്ങളും കൂടെ ഉണ്ടായാൽ കേരള സഭയിലെ 'സീറോ' പോലും ഭാവിയിൽ കാണില്ല. ഇന്നു സഭയെ നിലനിർത്തുന്നത് കുറെ മാനസിക സമനില തെറ്റിയവരാണ്. ഞാൻ ഒൻപതു വർഷങ്ങൾക്കു മുമ്പു ഗൾഫിൽ കാലു കുത്തുമ്പോൾ ഒരു ഭക്ത സ്ത്രീയെ പരിചയപ്പെട്ടിരുന്നു. നാലു പേർ കൂടിയാൽ അവിടെ അവരുടെ ഒരു പ്രാർഥനയും ഉണ്ടാകുമായിരുന്നു. ഇന്നും ആ സ്ത്രീ ഭക്ത തന്നെ, വട്ടാണെന്നേയുള്ളൂ. ഈ പള്ളിക്കിറുക്കു ചെറിയ തോതിലെങ്കിലും ഇല്ലാത്തവർ ചുരുക്കം. അടുത്തയിടെ ബഹു. വട്ടായി അയർലന്റിനു വേണ്ടീ പ്രാർഥിച്ചു, സ്വവർഗ്ഗ്ഗ കൂട്ടായ്മ നിർത്തിയതു കേട്ടു. ഒരു കത്തോലിക്കാ രാജ്യത്തിന്റെ പ്രജകൾ ചിന്തിക്കുന്നതെങ്ങിനെയെന്നു ലോകം കണ്ടല്ലോ! നല്ല മാതൃകകൾ കാട്ടാനും യേശുവിനെ ഗുരുവായി കണ്ട് അനുഗമിക്കാനും ആർക്കും താൽപ്പര്യമില്ലെങ്കിൽ, വ്യക്തിഗതമായി തന്നെ ഒരോരുത്തരിലേയും മൗലികത വികസിക്കാൻ നാം ആരെയും അനുവദിക്കുന്നില്ലെങ്കിൽ, ഒരു സാസ്കാരിക കൂട്ടായ്മയായി കത്തോലിക്കാ സഭ അധ:പതിക്കുമെന്ന് ആർക്കാണ് അറിയാത്തത്?\nക്രൈസ്തവരിൽ ബഹുഭൂരിപക്ഷവും കർഷകരായിപ്പോയി. മലബാറിൽ മുസ്ലീമുകളെ കൃഷി പഠിപ്പിച്ചതു തന്നെ ക്രിസ്ത്യാനികളാ. കത്തോലിക്കാ കർഷകരെ ഉദ്ധരിക്കാൻ ഒരു കേരളാ കോൺഗ്രസ്സ് ഉണ്ടായി. സഭയും രാഷ്ട്രീയവും രണ്ടാണെന്നു ബോധമുണ്ടായിരുന്ന മെത്രാന്മാർ ഭരിച്ചിരുന്ന കാലമായിരുന്നത്. കേരളാ കോൺഗ്രസ്സ് മലർന്നു കിടന്നും നിവർന്നു നിന്നും പിളർന്നെങ്കിലും കർഷക പ്രേമവും രൂപതാ പ്രേമവും വിട്ടില്ല. റബ്ബറിനു വില കിട്ടാത്തതു വ്യവസായികൾ ഒരുക്കുന്ന കെണികൊണ്ടാണെന്നു സർവ്വർക്കും അറിയാം. ഉത്തരം, കർഷകർ ഇവിടെ റ്റയർ ഉണ്ടാക്കി സൂത്രക്കാരെ പാഠം പഠിപ്പിക്കുക. പക്ഷെ, ആരു മണി കെട്ടും? കെ എം മാണി പണ്ട് പാലാഴി കടഞ്ഞ അനുഭവം ഒരു വശത്തുണ്ട്, ഇൻഫാം കാർഷിക വിഭവങ്ങൾ കടം വാങ്ങിയ അനുഭവം വേറെ. കർഷകരെ രക്ഷിക്കാൻ തമ്പുരാൻ കർത്താവിനേ പറ്റൂ എന്ന സ്ഥിതി. കേരളാ കോൺഗ്രസ്സിനെ മലർത്തിയടിച്ചുകൊണ്ടു ഇൻഫാം കത്തിക്കയറിയപ്പോൾ കത്തോലിക്കാ കർഷകർക്ക് അൽപ്പം പ്രത്യാശ ഉണ്ടായിരുന്നു. വടക്കേമുറി അച്ചൻ അകാലത്തിൽ നിര്യാതനായപ്പോൾ ഒരുപാട് കണക്കുകൾ അവശേഷിച്ചു; അതു കൊടുത്തു തീർക്കാൻ കാഞ്ഞിരപ്പള്ളി മെതാനു കഴിഞ്ഞതുമില്ല. ആ കണക്കിൽ വന്ന പാളിച്ചയാണ് റെജി ഞള്ളാനിയെ KCRM ൽ കൊണ്ടെത്തിച്ചതെന്ന് റജി പറയുന്നു. ഇൻഫാമിന്റെ ലക്ഷ്യം കേരള സർക്കാരിനെ മുട്ടുകുത്തിക്കുകയായിരുന്നെന്നല്ലെ ഇതിന്റെ മുൻ പ്രവർത്തകർ ഇപ്പോൾ സാക്ഷ്യപ്പെടുത്തുന്നത്.\nഇത്തരം അസിന്നാഗ്ദാവസ്ഥകളിൽ വിശ്വാസികൾ ഞെരുങ്ങുമ്പോൾ രൂപതക്കു ചെയ്യാവുന്ന നിരവധി കാര്യങ്ങൾ ഉണ്ട്. ജനങ്ങൾ സാമൂഹ്യ സ്ഥിതി നിലനിർത്താൻ വേണ്ടി ചെയ്യുന്ന ആഘോഷങ്ങൾ വേണ്ടെന്നു വെയ്ക്കുകയോ ലളിതമാക്കുകയോ ചെയ്യുക, സ്ത്രീധനം നിരോധിക്കുക, റബ്ബർ കർഷകരെ എല്ലാത്തരം പള്ളി പിരിവുകളിൽ നിന്നും ഒഴിവാക്കുക, സഭാ വക വിദ്യാഭ്യാസ സ്ഥാപനങ്ങളിൽ സഭാംഗങ്ങളായ കർഷകർക്ക് ഇളവുകൾ അനുവദിക്കുക, സഭാ വക ആസ്പത്രികളിൽ സൗജന്യ നിരക്കിൽ കർഷകർക്കു ചികിൽസ ലഭ്യമാക്കുക, ഇവയൊക്കെ ഏതു മെത്രാനും ചെയ്യാവുന്നതേയുള്ളൂ. കർഷകൻ ഉൽപ്പാദിപ്പിക്കുന്ന വിളകൾക്കു വിപണി വിലയുടെ മൂന്നിൽ രണ്ടിൽ കൂടുതൽ അവനു ലഭിക്കുന്നില്ലായെന്ന് ആർക്കാ അറിയാത്തത്? അവന്റെ വിളവുകൾ നേരിട്ട് ആവശ്യക്കാരിൽ എത്തിക്കാൻ പറ്റുന്ന ഒരു സംവിധാനം എല്ലാ ഇടവകകളിലും ചെയ്യാവുന്നതേയുള്ളൂ. ഈ വഴികളിൽ ഒന്നിനേയും പറ്റി ചിന്തിക്കാതെ കർഷകന്റെ രക്ഷാകർത്വത്തം ഏറ്റെടുക്കാൻ വ്യഗ്രതപ്പെടുന്ന മെത്രാനെ ആരും സംശയത്തൊടെയെ നോക്കൂ. കാഞ്ഞിരപ്പള്ളി രൂപതയുടെ സഹ്യാദ്രി ബാങ്കിന് കുറഞ്ഞ പലിശക്കു സ്വർണ്ണപണയത്തിന്മേൽ പണം കൊടുത്തും കർഷകനെ സഹായിക്കാം. കുറഞ്ഞതു കർഷകരൂടെ മക്കളിൽ നിന്നു കമ്മീഷൻ മേടിക്കാതെ വിദ്യാഭ്യാസ വിധഗ്ദോപദേശം എങ്കിലും കൊടുക്കാം. ഇതിൽ ചെയ്യാവുന്ന എത്ര കാര്യങ്ങൾ ദേശീയ രക്ഷാധികാരി എന്ന നിലയിൽ മെത്രാൻ ചെയ്തു?\nഇൻഫാം എന്തിനാ നാഷണൽ ലെവലിൽ നിർത്തുന്നത് മെത്രാനെ? ഏതായാലും കേരളത്തിനു വെളിയിൽ നാമം മാത്രമല്ലേ കാര്യമായി ഉള്ളൂ; എന്നാ പിന്നെ ഇന്റർ നാഷണൽ എന്നു വെയ്ക്കാമായിരുന്നല്ലൊ! റബ്ബറിനു വില കുറഞ്ഞതു കൊണ്ട് ജനങ്ങൾക്കണ്ടാകുന്ന നഷ്ടമാണോ, രൂപതക്കുണ്ടാകുന്ന നഷ്ടമാണോ മെത്രാനേ ചൊടിപ്പിച്ചത്? അതൊന്നും ഞാൻ നോക്കുന്നില്ല. റബ്ബർ കർഷകർക്കു സഹായം ആവശ്യമുണ്ടെന്നും എനിക്കറിയാം. പക്ഷെ, അതിനു കാഞ്ഞിരപ്പള്ളി രൂപതയോ അറക്കൽ മെത്രാനൊ നേതൃത്വം കളിക്കാൻ ഇറങ്ങിയാൽ ജനം സഹിക്കില്ലെന്നേ ഞാൻ പറയുന്നുള്ളൂ. നേതാവായി വരുന്ന ആളുകൾക്ക് മിനിമം ചില യോഗ്യതകൾ വേണം. രാജ്യത്തൊടും നിയമ വ്യവസ്ഥിതിയോടും അൽപ്പം ബഹുമാനമുള്ള ആളായിരുന്നാലെ അണികൾ വിശ്വസിക്കൂ. പണ്ട് മെത്രാൻ യാത്ര ചെയ്ത വണ്ടിയുടെ ഡ്രൈവറെ പോലീസ് ഊതിപ്പിച്ചെന്നും പിറ്റേന്ന് ആ പോലീസുകാരൻ സ്ഥലം മാറിപ്പോയെന്നും ജനസംസാരമുണ്ടായിരുന്നു. അമൽ ജ്യൊതി കോളേജിനു പഞ്ചായത്തുമായി ചില ഇടപാടുകൾ തീരാനുണ്ടന്നും സംസാരമുണ്ട്. രൂപതയുടെ മുഖപത്രമായ ദർശകനിലൂടെ ഇതിനൊക്കെ അദ്ദേഹം മറുപടി പറയുമെന്നു കരുതി. ഒന്നും കണ്ടില്ല. കേട്ടതൊക്കെ സത്യമാണെങ്കിൽ ഒരു നേതാവിനു ചേർന്ന പണിയല്ല മെത്രാൻ കാണിക്കുന്നത്. മെത്രാന്മാർ ലളിത ജീവിതം നയിക്കണമെന്ന് മാർപ്പാപ്പാ എത്ര പ്രാവശ്യം പറഞ്ഞു; എന്നിട്ട് ഓഡി കാർ വിറ്റൊ? അതു വിൽപ്പിക്കാൻ മുകളിൽ നിന്ന് ഇണ്ടാസ്സ് വേണ്ടി വന്നൂവെന്നു കേട്ടു; ശരിയാണോ മെത്രാനെ? സഭാ നേതൃത്വത്തെയും, രാജ്യത്തിന്റെ നിയമങ്ങളെയും ബഹുമാനിക്കുന്ന ആളാണ് അറക്കൽ മെത്രാൻ എന്നാണോ ജനം മനസ്സിലാക്കേണ്ടത്?\nമനുഷ്യന്റെ വേദന എന്തെന്നറിയാത്ത ഈ മെത്രാനാണോ ലോകം നന്നാക്കാൻ പോകുന്നതെന്നു ഞാൻ സ്വയം ചോദിച്ചു പോകുന്നു. ഒരായുസ്സു മുഴുവൻ രണ്ടു പേർ കഷ്ടപ്പെട്ടുണ്ടാക്കിയ സമ്പത്തു മുഴുവൻ സൂത്രത്തിൽ രജിസ്റ്റ്രാറെ വീട്ടിൽ കൊണ്ടവന്നു ചതിച്ചു പോക്കറ്റിലാക്കിയെന്നല്ലേ മെത്രാനേ, മോനിക്കാ കൊടുത്ത പരാതിയിലുള്ളത്? വിശ്വാസികളോടൊന്നും ഇല്ലാത്ത ഒരു പ്രത്യേകം സ്നേഹം റബ്ബർ കർഷകരോട് മെത്രാൻ കാണിക്കുമ്പോൾ സംശയിക്കുന്നതാണോ തെറ്റ്? എത്രയോ പേരുടെ വ്യക്തിപരമായ രോദനങ്ങൾ അരമനയുടെ അങ്കണത്തിൽ നിന്നുയർന്നിട്ടുണ്ട്? സ്വന്തം നിയമാവലിയും ഇറക്കുമതി ചെയ്ത കാനോനും പോറലേൽപ്പിക്കാത്തതു മെത്രാനെ മാത്രമല്ലേയുള്ളൂ? മെത്രാന്റെ പ്രഥമജോലി വിശ്വാസികളെ നോക്കുകയാണ്, അല്ലാതെ ഒട്ടുപാലിന്റെ ഗുണനിലവാരം നോക്കുകയല്ല. അദ്ദേഹം ലോകം ചുറ്റി നടന്നപ്പോൾ വയ്യാത്ത ശരീരവും കോണ്ട് രൂപത മുഴുവൻ ചുറ്റിക്കറങ്ങിയത് വട്ടക്കുഴി പിതാവാണെന്നോർക്കണം.\nകർഷകൻ അവന്റെ അവകാശങ്ങൾക്കു വേണ്ടി പട പൊരുതണം എന്നു മെത്രാൻ പറയുന്നു, മനുഷ്യന്റെ അവകാശങ്ങൾക്ക് അവന്റെ ജീവിതത്തിൽ സ്ഥാനം ഉണ്ടെങ്കിൽ, എന്തിനാ മെത്രാനെ കാഞ്ഞിരപ്പള്ളിയിൽ പ്രകടനം നടത്തിയ കെ സി ആർ എം പ്രവർത്തകർക്കു നേരെ ഗുണ്ടകൾ വന്നത്? അവർ പ്രകടനം നടത്തിയത് വിശ്വാസികളുടെ അവകാശങ്ങൾക്കു വേണ്ടിയല്ലേ? കേരള കത്തോലിക്ക സഭയിൽ ജനിച്ച ഒരുത്തനും രക്ഷപ്പെടരുതെന്നു കരുതിയല്ലെ, പ്ലസ് റ്റൂ വിനു പഠിക്കുന്നവനേപ്പോലും എന്റ്രൻസ് പരീക്ഷക്കു പഠിക്കാൻ അനുവദിക്കാതെ സഭ വേദപാഠം പഠിപ്പിക്കുന്നത്? അമേരിക്കയിൽ വേദപാഠം എട്ടാം ക്ലാസ്സ് വരെയേ ഉള്ളൂവെന്നാണ് ഞാൻ കേട്ടിരിക്കുന്നത്. എന്തു കുട്ടകളിയും നടക്കുമല്ലോ ഇവിടെ? യുവാക്കൾക്ക് അവരുടെ അവകാശങ്ങളില്ലെ? ഇന്ന്, ഇന്ത്യയിൽ ഏതെങ്കിലും മതത്തിനുള്ളിൽ നിന്നു ജനം ഇത്രയേറെ ബഹളം ഉണ്ടാക്കുന്നുണ്ടെങ്കിൽ അതു സീറൊ മലബാർ സഭക്കുള്ളിൽ നിന്നു മാത്രമാണ്. എന്തുകൊണ്ടെന്നു മെത്രാൻ ചിന്തിച്ചിട്ടുണ്ടോ? ഇത്രയും നിയമങ്ങൾ തലങ്ങും വിലങ്ങും വേറെ ഏതു മതത്തിലുണ്ട്? ഇത്രയും തോന്ന്യാസങ്ങൾ കാണിക്കുന്ന ഭരണാധികാരികൾ വേറെ എതു മതത്തിലുണ്ട്? ഇതു പഠിക്കാൻ ഒരു കമ്മറ്റിയും വേണ്ട, കാര്യം മനസ്സിലാക്കാൻ അതി ബുദ്ധിയും വേണ്ട. 'നിങ്ങൾ എന്നാ ചൊറിയാനാ' എന്നു വിശ്വാസികളോട് മെത്രാൻ ചോദിക്കരുത്. ഇപ്പോൾ, കാക്കനാട്ട് ഒരു തരം പുഴുക്കടി തുടങ്ങിയ കാര്യം കാഞ്ഞിരപ്പള്ളി മെത്രാൻ അറിഞ്ഞില്ലെന്നുണ്ടോ? ആ മുഖം കണ്ടാൽ ഉള്ളിലെ ക്രൗര്യം അറിയാം എന്നു കാഞ്ഞിരപ്പള്ളി മെത്രാന്റെ പടത്തിൽ നോക്കി ആരെങ്കിലും പറഞ്ഞാൽ ഞാൻ എന്തു പറയാൻ? സഭക്കുള്ളിലെ മിക്ക ഉടായിപ്പുകളിലും ഭാഗഭാക്കായിരുന്നല്ലൊ ഈ മെത്രാൻ. റിട്ടയർ ചെയ്യുന്നതിനു മുമ്പ് മോനിക്കായുടെ ഭൂമി തിരിച്ചുകൊടുത്തില്ലെങ്കിൽ അതിനു കത്തോലിക്കാ സഭ വലിയ വില കൊടുക്കെണ്ടി വരുമെന്നു ഞാൻ കാഞ്ഞിരപ്പള്ളി മെത്രാനെ ഓർമ്മിപ്പിക്കുന്നു.\nആസ്ട്രേലിയായിൽ മെൽബൊണിനടുത്തു താമസിക്കുന്ന ഒരു മലബാറുകാരൻ കത്തോലിക്കാ രോഗിയുടെ വീട്ടിൽ, അറിഞ്ഞുകേട്ടെന്നപോലെ പട്ടണത്തിൽനിന്നാളു വന്നു കണ്ടപ്പോൾ, രോഗി ആവേശഭരിതനായി ദൈവത്തിനും മാർത്തോമ്മാക്കും നന്ദി പറഞ്ഞു.\nഭക്ഷണവും കഴിഞ്ഞു, പോകാൻ എണീറ്റ അഥിഥികളിലെ പ്രമാണി പറഞ്ഞു,\n"പള്ളി പണിയാൻ പോകൂന്നുവെന്ന് അറിഞ്ഞല്ലോ അല്ലേ? നിങ്ങളായതുകൊണ്ട്, ഒറ്റത്തവണയായി മൂവായിരം ഡോളറും, പിന്നെ മാസം തോറും നൂറു ഡോളറും തന്നാൽ മതി!"\nPosted by Roshan Francis at 7:02 PM4comments:\nസമയം : 2015 മെയ് 30 ശനിയാഴ്ച രാവിലെ 10 മുതല് വൈകിട്ട്5വരെസ്ഥലം : പാലാ, അമ്പാടി ഹോട്ടല് ഓഡിറ്റോറിയം (KSEB ഓഫീസിന് എതിര്‍വശത്ത്)\nകെ.സി.ആര്.എം. ജന്മംകൊണ്ടിട്ട്, ഈ ജൂലൈമാസത്തില് 25 വര്‍ഷം തികയുകയാണ്. രജതജൂബിലി ആചരണത്തിന്റെ മുന്നോടിയായിട്ടാണ് കുടുംബസംഗമവും കണ്‍വെന്‍ഷനും നടത്തുന്നത്. കെ.സി.ആര്.എം-ന്റെ കൂടിവരുന്ന പ്രവര്‍ത്തനങ്ങള്‍ക്ക് ഊര്‍ജ്ജം പകരുകയെന്നതും കാഴ്ചപ്പാടിലും ലക്ഷ്യബോധത്തിലും വളരുക എന്നതുമാണ് ലക്ഷ്യംവയ്ക്കുന്നത്. ഒപ്പം, ഇതിനെല്ലാം കുടുംബാംഗങ്ങളുടെ പിന്തുണയും ലക്ഷ്യമിടുന്നു.\nപരിപാടിയുടെ വിവരങ്ങള് താഴെ:\n10.00 am മുതല് 11.00 am വരെ: ഉദ്ഘാടനസമ്മേളനം\nസ്വാഗതം : ശ്രീ. കെ.കെ.ജോസ് കണ്ടത്തില് (കെ.സി.ആര്.എം. സംസ്ഥാന ജന. സെക്രട്ടറി)\nഅദ്ധ്യക്ഷപ്രസംഗം : ശ്രീ കെ.ജോര്‍ജ് ജോസഫ് (കെ.സി.ആര്.എം. സംസ്ഥാന പ്രസിഡന്റ്)\nഉദ്ഘാടനം : റവ.ഡോ. ജയിംസ് ഗുരുദാസ്, സി.എം.ഐ.\n(ഡയറക്ടര്, സ്‌നേഹവാണി മതസൗഹാര്‍ദ്ദകേന്ദ്രം, അടിച്ചിറ)\n11.00 am മുതല് 12.30 pm വരെ: ചര്‍ച്ചാസമ്മേളനം\n1) കുടുംബ നവീകരണത്തിനായുള്ള - ഫാ. ഡേവിസ് കാച്ചപ്പിള്ളി - സി.എം.ഐ.\nഫ്രാന്‍സീസ് പാപ്പായുടെ പരിശ്രമങ്ങള് (ഡയറക്ടര്, ഗലീലി ധ്യാനകേന്ദ്രം, ചിയാരം, തൃശൂര്)\n12.30 pm മുതല് 1.30pm വരെ: ഉച്ചഭക്ഷണം\n1.30 pm മുതല് 4.30pm വരെ: ചര്‍ച്ചാസമ്മേളനം\n2) സഭാജീവിതവും കുടുംബിനികളും - ശ്രീമതി മേരി ജോണ് വെട്ടുവേലില്\n(ഡയറക്ടര്, ഗുരുകുലം ചാരിറ്റബിള് സൊസൈറ്റി, കോട്ടയം)\n3) വിശ്വാസവളര്‍ച്ച പുതിയ തലമുറയില് - ശ്രീ റെജി ഞള്ളാനി\n(കെ.സി.ആര്.എം. സംസ്ഥാന ഓര്‍ഗനൈസിംഗ് സെക്രട്ടറി)\n4.30 pm മുതല് 5.00 pm വരെ: ആലോചനായോഗം\n4) കെ.സി.ആര്.എം. രജതജൂബിലിയാചരണം\nഎങ്ങനെ, എപ്പോള്, എവിടെവച്ച് - കെ.സി.ആര്.എം. ഭാരവാഹികള്\nഎല്ലാ സെഷനുകളിലും ചര്‍ച്ചയും അഭിപ്രായപ്രകടനങ്ങളും സ്വാഗതം ചെയ്യുന്നു.\nകെ.സി.ആര്.എം-ന്റെ വിവിധ യൂണിറ്റുകളില്‍നിന്നുള്ളവര്, 'കെ.സി.ആര്.എം. പ്രീസ്റ്റ് & എക്‌സ് പ്രീസ്റ്റ്‌സ്-നണ്‍സ് അസോസ്സിയേഷ'നിലുള്ളവര്. 'കെ.സി.ആര്.എം.-ക്‌നാനായ ഫ്രീഡം മൂവ്‌മെന്റി'ലുള്ളവര്, കൂടാതെ 'സത്യജ്വാല'-'അല്മായശബ്ദം' വായനക്കാര് എന്നിവരെയല്ലാം സ്വന്തം കുടുംബാംഗങ്ങളായി കെ.സി.ആര്.എം. കരുതുന്നു. അതുകൊണ്ട് അവരെയെല്ലാം ഈ പരിപാടിയില് കുടുംബസമേതം പങ്കെടുക്കാന് ഹാര്‍ദ്ദമായി ക്ഷണിക്കുന്നു.\nകെ.കെ.ജോസ് കണ്ടത്തില്, (കെ.സി.ആര്.എം. സംസ്ഥാന ജന.സെക്രട്ടറി)\nPosted by VR1 at 9:22 PM2comments:\nLabels: കെ സി ആർ എം\n''കോട്ടയം രൂപത ചെയ്യുന്നത് ദൈവനിന്ദയും ഗുരുനിന്ദയും സഭാനിന്ദയും മാനവനിന്ദയുമാണ് '' - റവ.ഡോ.ജെയിംസ് ഗുരുദാസ് CMI\nസത്യജ്വാല മെയ് ലക്കത്തിലെ കവര് ഫീച്ചറില്‍നിന്ന്\nകോട്ടയം, അടിച്ചിറയില് പ്രവര്ത്തിക്കുന്ന 'സ്‌നേഹവാണി മതസൗഹാര്‍ദ്ദകേന്ദ്രം' ഡയറക്ടറും, 'സ്‌നേഹവാണി' ത്രൈമാസികം എഡിറ്ററുമാണ് റവ.ഡോ.ജെയിംസ് ഗുരദാസ് CMI. KCNS-ന്റെ ഉഴവൂര് പരിപാടിയില് അദ്ദേഹം നടത്തിയ മുഖ്യപ്രഭാഷണത്തിന്റെ സംഗ്രഹമാണു താഴെ - എഡിറ്റര്, സത്യജ്വാല\nഈ പ്രഭാഷണത്തില് ഏറ്റവും അവസാനം പറയാനായി ഞാന് മാറ്റിവച്ചിരുന്ന കാര്യം ആദ്യമേതന്നെ നിങ്ങളോടു പറയുകയാണ്. അതിന്റെ സന്ദര്‍ഭം എനിക്കുമുമ്പേ സംസാരിച്ച ശ്രീ പി.സി.ജോര്‍ജ് ചോദിച്ച ഒരു ചോദ്യമാണ്. അദ്ദേഹം ചോദിച്ചു, ഈ ക്‌നാനായ രൂപത ഒരു ക്രൈസ്തവ\nസഭയാണോ? ഞാന് ഉറപ്പിച്ചു പറയുന്നു-അല്ലാ. ഒരു യേശുശിഷ്യനെന്ന നിലയില് ഞാന് പറയുന്നു, ഈ രൂപത അസത്യത്തിന്റെ സന്തതിയാണ്, വഞ്ചനയുടെ സന്തതിയാണ് എന്ന്.\nഎന്തുകൊണ്ട് എന്നു നിങ്ങള് ചോദിച്ചേക്കാം. മാക്കില് മെത്രാനാണല്ലോ ഈ രൂപത 10-ാം പീയൂസ് മാര്‍പാപ്പയോടു ചോദിച്ചു വാങ്ങിയത്. ബഹു. പി.സി. ജോര്‍ജ് ഇവിടെ പറഞ്ഞതുപോലെ ഇങ്ങനെയൊരു രൂപത അനുവദിച്ചതിന്റെ പേരില് അദ്ദേഹത്തിന്റെ നാമകരണ നടപടികള്‍ക്കിടയില് അദ്ദേഹത്തിനെതിരെ കുറ്റാരോപണമുണ്ടായി. വാസ്തവത്തില് 10-ാം പീയൂസ് മാര്‍പാപ്പായെ തെറ്റിദ്ധരിപ്പിച്ചു നേടിയ ഒരു രൂപതയാണിത്. വടക്കുഭാഗത്തുള്ളവര്‍ക്ക് ഒരു രൂപതയുള്ളതു\nപോലെ തെക്കുഭാഗത്തുള്ളവര്‍ക്കും ഒരു രൂപത വേണമെന്ന്, ആരു കേട്ടാലും ന്യായമെന്നു തോന്നുന്ന ഒരു വാദം മുന്നോട്ടുവയ്ക്കുകയാണുണ്ടായത്. അങ്ങനെ, മാര്‍പാപ്പായെ തെറ്റിദ്ധരിപ്പിച്ചാണ് അദ്ദേഹം ഈ രൂപത നേടിയത്. അദ്ദേഹംതന്നെ, എഴുതിയിട്ടുണ്ടല്ലോ, ''രൂപത ക്‌നാനായക്കാര്‍ക്ക് എന്നു പറഞ്ഞാല് അതു ജാതീയമായിപ്പോകും, നമുക്കു രൂപത ലഭിക്കുകയില്ല. അതുകൊണ്ടാണ് തെക്കുംഭാഗര്‍ക്ക് എന്നു പറഞ്ഞത്'' എന്ന്. മറ്റൊന്നുകൂടി അദ്ദേഹം എഴുതിവച്ചിട്ടുണ്ട്, ''തൃശൂര് മെത്രാന് നമ്മോടൊപ്പം വരാമെന്ന് ഏറ്റിരുന്നതാണ്. എന്നാല് ദൈവകൃപയാല് എത്തിപ്പെടാന് സാധിച്ചില്ല. അദ്ദേഹം വന്നിരുന്നെങ്കില് നമുക്കു രൂപത ലഭിക്കാന് പ്രയാസമായേനെ'' എന്ന്. അദ്ദേഹത്തിന്റെ മനഃസാക്ഷിയില്‍നിന്നു പറഞ്ഞ ഈ വാക്കുകളില്‍നിന്നുതന്നെ, 10-ാം പീയൂസ് മാര്‍പാപ്പായെ തന്റെ വക്രബുദ്ധികൊണ്ട് തെറ്റിദ്ധരിപ്പിച്ചും കബളിപ്പിച്ചും നേടിയതാണ് കോട്ടയം രൂപത എന്നു തെളിയുന്നുണ്ട്.\nഇവിടെയിരിക്കുന്നവര് തീര്‍ച്ചയായും സുബോധമുള്ളവരാണ്, പ്രബുദ്ധരാണ്, ബുദ്ധിക്കു പ്രകാശം ലഭിച്ചവരാ ണ്. കാരണം, അസത്യം അസത്യമാണെന്നും അജ്ഞത അജ്ഞതയാണെന്നും മൂഢത്വം മൂഢത്വമാണെന്നും മനസ്സിലാക്കുവാന് കഴിഞ്ഞവരാണു നിങ്ങള്. ആയിരം\nവട്ടം ആവര്‍ത്തിച്ചാലും അസത്യം സത്യമാവില്ല; ആയിരംവട്ടം അനുഷ്ഠിച്ചാലും ദുരാചാരം സദാചാരമാവില്ല; ആയിരം ലക്ഷം വര്‍ഷം വിശ്വസിച്ചാലും അന്ധവിശ്വാസം സത്യവിശ്വാസമാവില്ല.\nഇനി നമുക്കു നമ്മുടെ വിഷയത്തിലേക്കു വരാം. കുടുംബനവീകരണമാണ് നമ്മുടെ വിഷയം. നവീകരണലക്ഷ്യത്തോടെ വന്നുചേര്‍ന്നിരിക്കുന്ന നാം നമ്മെത്തന്നെയാണ് ആദ്യം നവീകരിക്കേണ്ടത്. മനസ്സു നന്നായാല് മനുഷ്യന് നന്നാകും. മനുഷ്യന് നന്നായാല് കുടുംബവും നാടും രാജ്യവും ലോകവും നന്നാകും. ഇനി ആലോചിക്കേണ്ടത് നമ്മെത്തന്നെ നവീകരിക്കാന് നാം എന്തു മാനദണ്ഡമാണ് ഏത് അളവുകോലാണ്, ഏത് ആദര്‍ശമാണ് ആശയമാണ്, സ്വീകരിക്കേണ്ടതെന്നാണ്. നാമെല്ലാം യേശുശിഷ്യരാണെന്നു സ്വയം പ്രഖ്യാപിക്കുന്നവരാണ്, യേശുവിനെ ഗുരുവായി, പരമഗുരുവായി സ്വീക\nരിച്ചിട്ടുള്ളവരാണ്. കര്‍ത്താവ് എന്ന വാക്കിനും പരമഗുരു എന്നാണര്‍ത്ഥം. അപ്പോള് നമ്മുടെ ഗുരുവും കര്‍ത്താവുമായ യേശുവിന്റെ പ്രബോധനമനുസരിച്ചാണ്, സന്ദേശമനുസരിച്ചാണ് നാം ജീവിക്കേണ്ടത് എന്നുവരുന്നു. ഇനി, എന്തായിരുന്നു യേശുവിന്റെ അടിസ്ഥാന സന്ദേശം, മൗലികപ്രബോധനം എന്നു നോക്കാം. ദൈവം ഏകനും സര്‍വ്വമനുഷ്യരുടെയും പിതാവുമാകുന്നു എന്ന ദര്‍ശനമാണത്. ക്രൈസ്തവമതത്തിന്റെ അടിസ്ഥാനതത്ത്വവും പ്രമാണവുമാണത്. അതനുസരിച്ചു ജീവിക്കുക എന്നതിനാണ് പ്രാധാന്യമുള്ളത്. ബാക്കി ആചാരാനുഷ്ഠാനങ്ങളെല്ലാം അപ്രധാനങ്ങളാണ്.\nയേശുവിന്റെ ഈ അടിസ്ഥാന പ്രബോധനം ഉള്‍ക്കൊണ്ടുകൊണ്ട് ഒന്നു ജീവിച്ചുനോക്കൂ; ദൈവം എന്റെയും സകല മനുഷ്യരുടെയും പിതാവാണെന്നും സര്‍വ്വരും എന്റെ സഹോദരരാണെന്നുമുള്ളബോധത്തോടെ ജീവിച്ചുനോക്കൂ. സര്‍വ്വസാഹോദര്യഭാവത്തില് ജീവിച്ചുനോക്കൂ. അപ്പോള് നാമോരോരുത്തരും നവീകരിക്കപ്പെടും സമൂഹം നവീകരിക്കപ്പെടും.\n'ദൈവം എന്റെ പിതാവാണ്, സര്‍വ്വരും എന്റെ സഹോദരങ്ങളാണ്' എന്ന സന്ദേശമാണ് യേശുവിന്റെ സുവിശേഷം, അഥവാ സദ്‌വാര്‍ത്ത. ഈ സദ്‌വാര്‍ത്ത ലോകം മുഴുവന് എത്തിക്കാനാണ് യേശു ശിഷ്യരെ ചുമതലപ്പെടുത്തിയത്. ലോകം മുഴുവന് എന്നു പറയുമ്പോള്, യഹൂദരെന്നോ ഗ്രീക്കുകാരെന്നോ സ്വതന്ത്രരെന്നോ അടിമയെന്നോ പുറജാതികളെന്നോ സ്ത്രീകളെന്നോ പുരുഷന്മാരെന്നോ വേര്‍തിരിവില്ലാതെ, എല്ലാവരിലും ഏക ദൈവത്വത്തിന്റെയും സര്‍വ്വസാഹോദര്യത്തിന്റേയുമായ ഈ സദ്‌വാര്‍ത്ത എത്തിക്കണമെന്നുതന്നെയാണ് യേശു ഉദ്ദേശിച്ചത്. അങ്ങനെ സര്‍വ്വരെയും ഉള്‍ക്കൊണ്ടുകൊണ്ട് സര്‍വ്വരിലേക്കും യേശുസന്ദേശം എത്തിക്കാന് തയ്യാറാകുമ്പോഴാണ് സഭ (Catholic) കാതോലികം - സാര്‍വ്വത്രികം, സാര്‍വജനീനം - ആകുന്നത്.\nസഭയുടെ അടിസ്ഥാനസ്വഭാവങ്ങള് ഏകം, പരിശുദ്ധം, ശ്ലൈഹികം, സാര്‍വ്വത്രികം എന്നിവയാണ്. ഈ അര്‍ത്ഥത്തില് നോക്കുമ്പോള്, ഇന്നത്തെ സഭ യേശുവിന്റെ സഭയാണോ എന്നു സംശയിക്കേണ്ടിയിരിക്കുന്നു. ഇതെല്ലാമാണ് സഭയുടെ സ്വഭാവങ്ങളെന്നു പറയുകയും അതിനെതിരെ പ്രവര്‍ത്തിക്കുകയും ചെയ്യുമ്പോള് അതു കാതോലികമാകുന്നതെങ്ങനെ? പ്രിയപ്പെട്ടവരേ, കാതോലികമല്ലാത്ത സഭ, സാര്‍വ്വത്രികമല്ലാത്ത സഭ, എല്ലാ മനുഷ്യരെയും ഉള്‍ക്കൊള്ളാത്ത സഭ യേശുവിന്റെ സഭയാകുമോ എന്നു നിങ്ങള്‍തന്നെ പറയുവിന്. മറ്റൊരു രൂപതയില്‍നിന്ന് ഒരു വിവാഹംചെയ്താല് ആ ജീവിതപങ്കാളിയെ ഉള്‍ക്കൊള്ളാതെ പുറംതള്ളുന്ന കോട്ടയം രൂപതയെ യേശുവിന്റെ സഭയുടെ ഭാഗമായി അംഗീകരിക്കാനാകുമോ, സ്‌നേഹിതരേ. മാമ്മോദീസാ മുങ്ങി ക്രൈസ്തവനാകാനാഗ്രഹിക്കുന്ന ഒരുവനോട്, 'ഇതു കോട്ടയം രൂപതയില്‍പ്പെട്ട ഒരിടവകയാണ്, ഇവിടെ പ്രവേശനമില്ല, എന്നു പറയുന്ന പുരോഹിതനെ യേശുവിന്റെ സഭയുടെ അംഗമായും ആ ഇടവകയെ സഭയുടെ ഭാഗമായും കാണാനാകുമോ എന്നു ചിന്തിക്കൂ, സഹോദരരേ.\nനോക്കൂ, എത്ര ഭീകരമാണീ അവസ്ഥ! ഇന്നത്തെ നിലയില് കോട്ടയം രൂപത ചെയ്യുന്നത് ദൈവനിന്ദയാണ്; ദൈവമക്കളില് ഭിന്നിപ്പുണ്ടാക്കി പരമപിതാവായ ദൈവത്തെ നിന്ദിക്കലാണ്. ഇതു ഗുരുനിന്ദയാണ്, പരമഗുരുവായ യേശുവിന്റെ പ്രമാണങ്ങളെ ലംഘിച്ച് അവിടുത്തെ നിന്ദിക്കുകയാണു ചെയ്യുന്നത്. ഇത് സഭാനിന്ദയാണ്; സഭാസങ്കല്പത്തെ മുഴുവന് തള്ളിക്കളഞ്ഞ് സഭയെ നിന്ദിക്കുകയാണതു ചെയ്യുന്നത്. ഇതു മാനവനിന്ദയുമാണ്; സമുദായഭ്രഷ്ടിലൂടെ മനുഷ്യാവകാശങ്ങളെ ലംഘിക്കുന്നതുവഴി മാനവികതയെ നിന്ദിക്കുകയാണ് ഈ രൂപത ചെയ്യുന്നത്; സംശയം വേണ്ട. അജ്ഞതയുടെ ഫമാണിത്. അജ്ഞതയെ സംരക്ഷിക്കുവാന് തത്രപ്പെടുന്നവര് അര്‍ത്ഥശൂന്യമായ പാരമ്പര്യങ്ങള് നിലനിര്‍ത്താന് നോക്കും. വാസ്തവത്തില് സ്വയം അവഹേളിക്കലാണിത്. മലര്‍ന്നു കിടന്നു തുപ്പുന്നതിനു തുല്യമാണിത്.\nയേശുവിന്റെ നാമത്തില് ഇത്ര ക്രൂരമായ നിയമങ്ങളും ആചാരങ്ങളും കൊണ്ടുനടക്കുന്ന ഈ സഭയെ നമുക്കെങ്ങനെ ന്യായീകരിക്കാന് സാധിക്കും? ഈ സഭ എത്ര ക്രൂരമാണെന്നു നിങ്ങള്‍ക്കു ഞാന് പറഞ്ഞുതരേണ്ടതില്ല. കൈപ്പുഴ സ്‌കൂളില് അധ്യാപകനായിരുന്ന എന്റെ ഒരു സുഹൃത്ത് എബ്രഹാം സാറിനെ ഇവിടെയിരിക്കുന്ന പലരും അറിയും. അദ്ദേഹം മരിച്ചപ്പോള്, അദ്ദേഹത്തിന്റ ഭാര്യ സെലിനെ അടക്കിയിരുന്ന ഏറ്റുമാനൂരിലെ കുടുംബക്കല്ലറയില് അടക്കാന്, അദ്ദേഹം ഒരു കാഞ്ഞിരപ്പള്ളി രൂപതക്കാരിയെ രണ്ടാം വിവാഹം കഴിച്ചതിന്റെപേരില്, കോട്ടയം രൂപത സമ്മതിച്ചില്ല. ഈ നടപടി എത്ര നിഷ്ഠൂരവും മനുഷ്യത്വഹീനവുമായിപ്പോയി എന്നോര്‍ത്തു നോക്കുക. ഇത്തരം അവസരങ്ങളിലാണ് നാം പിണറായിയുടെ 'നികൃഷ്ടജീവി' പ്രയോഗം നടത്തേണ്ടത്. അത്ര നികൃഷ്ടവും സംസ്‌കാരശൂന്യവുമായിരിക്കുന്നു, ഈ വ്യവസ്ഥിതി.\nഞാന് അവസാനിപ്പിക്കട്ടെ. ഇവിടെ വന്ന് നിങ്ങളോടെല്ലാം സംസാരിക്കാന് അവസരം കിട്ടിയതില് സന്തോഷിക്കുന്നു. നമുക്കൊരുമിച്ച് യേശുവിന്റെ അതിരില്ലാത്ത സ്‌നേഹസന്ദേശം പ്രചരിപ്പിക്കാം. ദൈവം ഏകനാണ്, മനുഷരെല്ലാം സഹോദരരാണ് എന്ന കാഴ്ചപ്പാടില് ജീവിക്കാം. ഈ സന്ദേശം നമ്മുടെ മക്കള്‍ക്കു പകര്‍ന്നുകൊടുക്കുകയും ചെയ്യാം. അതിനായി, ഒരു മിനിറ്റ് എണീറ്റ് നിന്ന് ഞാന് ചൊല്ലിത്തരുന്ന ഈ പ്രതിജ്ഞാവചനങ്ങള് ഏറ്റു ചൊല്ലണമെന്ന് എല്ലാവരോടും അഭ്യര്‍ത്ഥിക്കുന്നു.\n''സര്‍വ്വജ്ഞനായിരിക്കുന്ന ദൈവത്തെയും എന്റെ ഗുരുവും കര്‍ത്താവുമായിരിക്കുന്ന യേശുവിനെയും ഇവിടെ സന്നിഹിതനായിരിക്കുന്ന എല്ലാവരെയും സാക്ഷികളാക്കി എന്റെ നെഞ്ചില് കൈവച്ചുകൊണ്ട് ഞാന് പ്രതിജ്ഞ ചെയ്യുന്നു:\nസര്‍വ്വത്തിന്റെയും സ്രഷ്ടാവും പരിപാലകനുമായ ദൈവം സര്‍വ്വമനുഷ്യരുടെയും പിതാവാകുന്നു. സര്‍വ്വമനുഷ്യരുടെയും മാതാവുമാകുന്നു. സര്‍വ്വമനുഷ്യരും എന്റെ സഹോദരങ്ങളാകുന്നു. ജാതിയുടെയോ മതത്തിന്റെയോ സമുദായത്തിന്റെയോ ശരീരനിറത്തിന്റെയോ സമ്പത്തിന്റെയോ ഭാഷയുടെയോ വിദ്യാഭ്യാസ\nത്തിന്റെയോ ഒക്കെ പേരില് യാതൊരു മനുഷ്യനോടും ഞാന് ഒരു വിധത്തിലുമുള്ള വിവേചനവും കാട്ടുകയില്ല. വിവേചനം കാട്ടുന്ന സര്‍വ്വരെയും സര്‍വ്വ ശക്തിയോടുംകൂടി ഞാന് എതിര്‍ക്കുന്നതായിരിക്കും. പിതാവും മാതാവുമായ ദൈവമേ, എന്റെ പരമഗുരുവായ യേശുവേ, ഈ പ്രതിജ്ഞ നിറവേറ്റാന് എന്നെ അനുഗ്രഹിക്കണമേ! ഫോണ്: 9447567486\nPosted by VR1 at 7:22 AM 1 comment:\nപുരോഹിതരുംകന്യാസ്ത്രീകളുംവെളിപ്പെടുത്തുന്നു. കെ. സി ആർ.എം. ദേശീയ സമ്മേളനം വിളിച്ചു\n.For Molly George, who is in her late forties, leaving the nunnery was not as smooth as it was for Maria. She actually ran away in fear of being raped and killed. George is also from Palai, Kottayam, and also joined the order asaway out of poverty. She joined the convent at the age of 17, and, after two years of training, was sent to the Andamans for social service. “Initially, I enjoyed the life [there]. I hadalot of things to do in service of the poor. Gradually, I realised that all was not well around me. I was sexually harassed byaParish priest. When I wouldn’t give in to his advances, he started intimidating and spreading rumours about me. I complained to the Mother Superior, but was disappointed by her response. I was assigned work atavillage quite far from the convent and had to walk 5-6 km every day. The road through the forest was often deserted and this man used to follow me. I was thoroughly scared. I was even afraid that he would kill me. I wrote to my sisters that I do not want to be another Abhaya [a nun who was famously murdered]. I decided to come back to Kerala. My elder sister sentatelegram that my mother was seriously unwell and so they allowed me to go. I never went back.”\nBack home, George was supported by her three sisters, but her three brothers gave herahostile welcome. They got her married off. In her case, there was no property to share,acommon reason for brothers to treat their sisters exiting nunneries as pariahs. George’s husband wasaformer priest, but his family didn’t accept them. George, her husband and two children now live in Kottayam, and she does menial jobs to support the family.\nPosted by forthepeople4blogspot.com at 11:15 PM 1 comment:\nമാണി വന്നതില്പിന്നെയാ പാലാക്ക് പേരുണ്ടായതെന്നു പൊതുവേ ഒരു ധാരണയുണ്ട്. അതു ശരിയല്ല, മാണി വന്നതിൽപ്പിന്നെ ഉള്ളതു പോവുകയായിരുന്നെന്നാ എന്നോട് ഒരു പാലാക്കാരൻ വല്യപ്പൻ പറഞ്ഞത്. (വല്യപ്പൻ, മകന്റെ കൂടെ കൂടാൻ ഇടക്കിടെ അബുദാബിയിൽ വരും; ആ വഴിയാണ് പാലാക്കാരെ ഞാൻ നന്നായി പരിചയപ്പെടുന്നത്). തച്ചോളി ഒതേനന്റെ കുലത്തിൽ ആകെ ഉണ്ടായിരുന്നതിനേക്കാൾ പോരാളികൾ പാലായിലുണ്ടായിരുന്നുവെന്ന് അപ്പാപ്പൻ പറയുന്നതു വളരെ അഭിമാനത്തോടെ. (ഇതു മണിക്കൂറിൽ ഒന്നു വെച്ച് അപ്പാപ്പനെക്കൊണ്ട് പറയിച്ചിരുന്നെങ്കിൽ അപ്പാപ്പന്റെ കൂനു തീർത്തു മാറിയേനെയെന്നുവരെ എനിക്കു തോന്നിയിട്ടുണ്ട്). അപ്പാപ്പൻ അഭിമാനത്തൊടെ പറഞ്ഞത്, നോബിൾ എന്നൊരു ഗുണ്ടായായിരുന്നു ഒരു കാലത്തു പാലാ ഭരിച്ചിരുന്നതെന്നാണ് (ഇപ്പോൾ നീളനുടുപ്പിട്ട നോബിൾ ഗുണ്ടകൾ കേരളമാകെ ഭരിക്കുന്നു, എന്ന വ്യത്യാസമേയുള്ളപ്പാപ്പാ! ഞാറക്കൽ കന്യാസ്ത്രികളുടെ നേരെ, കോതമംഗലത്ത് പ്രൊഫസ്സറുടെ നേരെ, ത്രിശ്ശൂരിൽ കുട്ടികളുടെ നേരെ, പാലായിൽ ദളിതന്റെ നേരെ, ചങ്ങനാശ്ശേരിയിൽ കെ സി ആർ എം ന്റെ നേരെ, കാഞ്ഞിരപ്പള്ളിയിൽ മോനിക്കായുടെ നേരെ... എറണാകുളത്ത് സ്വന്തം മഠാംഗത്തിനു നേരെ, തലോറിൽ ഡേവീസ് അച്ചന്റെ നേരെ, ഇടുക്കിയിൽ പി റ്റി തോമസിന്റെ നേരെ... ).\nഒളിമ്പിക്സിന്റെ ചിഹ്നം അഞ്ചു വളയങ്ങൾ ആണെങ്കിൽ പാലായുടെ ചിഹ്നം അക്കാലത്തു മൂന്നു 'ക' ആയിരുന്നുവെന്നും അപ്പാപ്പൻ പറഞ്ഞു. കത്തി, കപ്പ, കള്ള് ഇവയായിരുന്നത്രെ ആ മൂന്നു 'കാ'കൾ. രാമപുരത്തു പോലീസ് സ്റ്റെഷൻ വേണമെന്നു സർക്കാരിനു നിവേദനം അയച്ചപ്പോൾ, വേണ്ടത്ര കേസുണ്ടാക്കിക്കൊള്ളാമെന്നു വാക്കു കൊടുത്ത പാരമ്പര്യമാ തൊട്ടടുത്തുള്ള രാമപുരത്തിനുള്ളതെന്നും അപ്പാപ്പൻ പറഞ്ഞു. പാലാക്കാരുടെ ധീരതക്കുദാഹരണമായി അപ്പാപ്പൻ ചോദിക്കുന്നത്, ഒരു പറമ്പിൽ രണ്ട് ഇടവകപ്പള്ളിയും, ഒരു കി. മീറ്ററിനുള്ളിൽ ഏഴു പള്ളികളും ജെറൂസലേമിൽ പോലും ഉണ്ടോന്നാണ്. (ഇതൊക്കെ പുളുവാണോന്ന്, ഏതെങ്കിലും പാലാക്കാരെ കണ്ടാൽ തരം പോലെ ചോദിക്കണം).\nപറഞ്ഞുവരുന്നത് അതല്ല; അപ്പാപ്പന്റെ അഭിപ്രായത്തിൽ, പാലാക്കു പേരുണ്ടാക്കിയത് ഇവരൊന്നുമല്ല, അതിന്റെ ക്രെഡിറ്റ് പാലാ സെന്റ്രൽ ബാങ്കിനാണത്രെ (ഞാൻ കേട്ടിട്ടില്ല). എട്ടു നിലയിൽ പൊട്ടിയ ആ ബാങ്ക്, ഒരുപാട് അച്ചന്മാരുടെ പണവും കൊണ്ടുപോയിയെന്നും അപ്പാപ്പൻ പറഞ്ഞു. ഇക്കാര്യം ഓർക്കാൻ കാരണം, പാലാക്കാര് രൂപതയുടെ ആഭിമുഖ്യത്തിൽ ഒരു കാർഷിക ബാങ്ക് തുടങ്ങാൻ പോകുന്നു എന്നു കേട്ടതുകൊണ്ടാണ്. വല്ല ബാങ്കിലും കൊണ്ടുപോയി അച്ചന്മാരുടെ കാശെന്തിനാ കളയുന്നതെന്ന് ഒത്തിരിക്കാലായി രൂപത ചിന്തിച്ചു തുടങ്ങിയതായിരിക്കണം. സത്യത്തിൽ കെ എം മാണി കൈക്കൂലി വാങ്ങിയോ ഇല്ലയോന്നുള്ള എന്റെ സംശയവും, രൂപത കടത്തിലാണോയെന്നുള്ള എന്റെ സംശയവും ഒറ്റയടിക്കു തീർത്തു തന്നു അപ്പാപ്പൻ. കാഞ്ഞിരപ്പള്ളിയിലെ ബാങ്കിന്റെ പേരു സഹ്യാദ്രി എന്നാണല്ലൊ; പാലാ ബാങ്കിനു പേരു നിശ്ചയിച്ചില്ലെങ്കിൽ 'അത്യാർഥി' എന്നതു പരിഗണിക്കുക. ഇതിന്റെ പരസ്യവാചകം, 'ഒരിക്കലും അഴിയാത്ത ബന്ധം!' എന്നാക്കാം. ഒരിക്കൽ ലോൺ എടുത്താൽ എന്നെങ്കിലും അടച്ചു തീരുമോ? സർക്കാർ ബാങ്കിലാണെങ്കിൽ ചിലപ്പോൾ കടം എഴുതി തള്ളിയെന്നിരിക്കുമല്ലൊ. ഒന്നാം ഇൻഫാം കർഷക സംരക്ഷണ യുദ്ധത്തിൽ പങ്കെടുത്തു പണം പോയ നിരവധിപ്പേർ വീരചരമം പ്രാപിച്ച കഥകൾ, ഒർമ്മയുള്ളവർ മറ്റാരോടും പറയരുതെന്നു അപേക്ഷ. ഇതിന്റെ അടയാള ചിഹ്നം നേർച്ചക്കുറ്റി തന്നെ ആയിക്കോട്ടെ. അത്മായർക്കു കവല തോറും 'പേ ആന്റ് യൂസ് കമ്ഫോർട്ട് സ്റ്റേഷൻ' പോലുള്ള ലാഭകരമായ പദ്ധതികൾ തുടങ്ങാൻ ലോൺ കൊടുക്കാം. അന്താരാഷ്ട്ര തലത്തിൽ സഭയുടെ സേവനം പ്രകീർത്തീക്കപ്പെടുകയും ചെയ്യും. ഒരു പക്ഷേ, രൂപതക്കൊന്ന് എന്ന നിലയിൽ ബാങ്ക് വേണ്ടി വന്നേക്കാം. പിരിവായിട്ടും സ്ംഭാവനയായും എത്തുന്ന ബഹുകോടികൾ കറക്കാൻ ഒരു ചക്കു വേണ്ടേ? ഒരു സുപ്രഭാതത്തിൽ, എന്നാലീ സംസ്ഥാനം കൂടെ ഭരിച്ചോന്ന് ഉമ്മൻ ചാണ്ടി ആലഞ്ചേരി പിതാവിനോട് പറഞ്ഞാലും നാം കരുതിയിരിക്കണ്ടേ?\nകരുണയുള്ളവർ ഭാഗ്യവാന്മാർ എന്നല്ലേ കർത്താവു പറഞ്ഞത്. കരുണ കാണിക്കാൻ സ്വന്തം ബാങ്ക്, സ്വന്തം കോടതി ഇവയൊക്കെ വേണ്ടേ? ജെറൂസലേം ദേവാലയത്തിൽ നാണയമാറ്റക്കാരുണ്ടായിരുന്നല്ലൊ! കർത്താവ് മരിച്ചതിനു ശേഷം ശിക്ഷ്യന്മാർ ആദ്യം തുടങ്ങിയതും ബാങ്കായിരുന്നല്ലൊ. വി. പൗലോസ്4കോറി.10 ൽ പറഞ്ഞിട്ടില്ലേ, ദൈവത്തിന്റെ നാമത്തിൽ നാം വിഡ്ഡികളായിരിക്കേണ്ടതുണ്ടെന്ന് ? കാഞ്ഞിരപ്പള്ളീയിൽ ബാങ്ക് തുടങ്ങി എത്രയോ വിശ്വാസികൾ കര കയറി! മുത്തൂറ്റുകാർക്കല്ലേ ക്ഷീണം വന്നുള്ളൂ.\nവള്ളിച്ചെരിപ്പും ഇട്ടുകൊണ്ട് മര്യാദക്കു നടന്നിരുന്ന മുരിക്കനച്ചനെ മെത്രാനാക്കി നശിപ്പിച്ചു എന്നു പറഞ്ഞാൽ മതിയല്ലൊ! എനിക്കറിയത്തില്ല, മെത്രാനായാൽ ഒരോരുത്തരുടെയും സ്വഭാവം വല്ലാണ്ട് മാറുന്നു. ആയ കാലത്ത് ഒരുറുമ്പിനേപ്പോലും കൊന്നിട്ടില്ലാത്ത പവ്വം മെത്രാനായപ്പോൾ ഒരു സമുദായത്തെ മൊത്തമല്ലേ കൊലക്കു കൊടുത്തത്? (അദ്ദേഹം മുൻകൈ എടുത്തു നടപ്പാക്കിയ മാർത്തൊമ്മാ സംസ്കാരത്തിന്റെ ഫലത്തിൽ നിന്നു സഭയെ എങ്ങിനെ രക്ഷപ്പെടുത്താമെന്നു പഠിക്കാനുള്ള മത്തങ്ങാ കമ്മറ്റി അദ്ദേഹം മരിക്കുന്നതിനു മൂൻപ് ഉണ്ടായല്ലൊ! എനിക്കു തൃപ്തിയായി). ഈ മത്തങ്ങാ കമ്മറ്റി ഏതെങ്കിലും മെത്രാനു പറ്റിയ അമളി പുറത്തു പറയുകയോ, എന്തെങ്കിലും തിരുത്താൻ ഏതെങ്കിലും മെത്രാനോട് പറയുകയൊ ചെയ്യുമോ? ഒരു മെത്രാനിഷ്ടപ്പെട്ടവൻ അടുത്ത മെത്രാനായി വരുന്നു. തന്നെ ദശലക്ഷാപതി ആക്കിയവനോട് നന്ദിയോടെ അടുത്തയാൾ കഴിയുന്നു. പവ്വം കിരീടം വെച്ചു കൊടുത്തവരുടെ പിടിയിൽ നിന്നു സഭ മാറിയാലല്ലേ മത്തങ്ങാ കമ്മറ്റി പ്രയോജനപ്പെടൂ. പ്രൊഫ. ജോസഫിനെ പുറത്താക്കിയ പഴയ മെത്രാനെ സുഖിപ്പിക്കാൻ പോയതല്ലേ, കോതമംഗലത്തെ പുതിയ മെത്രാന് സലോമിയുടെ ശാപവും ഇത്ര പ്രശസ്തിയും എളുപ്പത്തിൽ ഫ്രീയായി കിട്ടാൻ കാരണം. ചിലർ മെത്രാനെ സുഖിപ്പിച്ചും കാര്യം നേടുന്നുണ്ടായിരിക്കാം. ഇപ്പോഴത്തെ താമരശ്ശേരി മെത്രാൻ റെമീജിയൂസ്, അഭയഗിരി പള്ളിയിൽ വരുന്നതിനു മുമ്പേ തന്നെ രൂപതയിലെ അല്ലറ ചില്ലറ പണികളൂമായി കൂടുതൽ കറങ്ങുമായിരുന്നെന്ന് ഒരു വളയംകാരൻ പണ്ടു പറഞ്ഞു കേട്ടിട്ടുണ്ട്. അതൊക്കെ പരദൂഷണത്തിന്റെ ലിസ്റ്റിൽ പെടുത്തിയാൽ മതി. വന്യജീവികളോടു പോലും സഹഭാവത്തോടെ പെരുമാറുകയും പിണറായിയെപ്പോലും സത്ക്കരിക്കുകയും ചെയ്യുന്ന അദ്ദേഹം ആരെയെങ്കിലും മണിയടിച്ചാണ് മെത്രാനായതെന്നു ഞാൻ വിശ്വസിക്കുന്നില്ല. ഇത്തിരി പൊതുവിജ്ഞാനം (പ്രത്യേകിച്ചും ജാലിയൻവാലാബാഗ് കണ്വെൻഷനേപ്പറ്റിയൊക്കെയുള്ള കാര്യങ്ങളിൽ) അദ്ദേഹത്തിനു കുറവുണ്ടായിരിക്കാം, എന്നല്ലേയുള്ളൂ? കഴിവിനെന്താ കുറവ്? മലയാറ്റൂർ വരെ നടന്നു പോകാൻ മറ്റൊരു മെത്രാനു കഴിഞ്ഞിട്ടുണ്ടോ? എന്തായാലും മെത്രാൻ ആകുന്നതിനു മുമ്പും പിമ്പും ഈ പാവങ്ങളുടെ ബുദ്ധിനിലവാരം ആരെങ്കിലും ഒന്നു നോക്കിയാൽ നന്നായിരുന്നു.\nതാമസിയാതെ, പള്ളിപിരിവുകളെല്ലാം ATM കാർഡ് ഉപയോഗിച്ചായിരിക്കാം ഇനി നടക്കാൻ പോകുന്നത്. ഇനി പള്ളി ബാങ്ക് നടപ്പാക്കാൻ പോകുന്ന ജപ്തിപ്രകാരം, കുടിശ്ശിഖ വരുത്തുന്നവന്റെ പറമ്പിൽ അടയാളമായി കുരിശ്ശൂപള്ളികൾ ഉയരും. ഇതിനൊരു നല്ല വശമുണ്ട്; കുരിശൂ വരുമെന്നറിഞ്ഞാൽ നാട്ടുകാർ പിരിവെടുത്തു ബാദ്ധ്യത അടച്ചുകൊള്ളും. ലോകമാസകലമുള്ള പുണ്യവാന്മാർക്കുള്ള നേർച്ച കാഴ്ചകൾ ബാങ്കിന്റെ ഏതു ശാഖകളിലും അടക്കാൻ കഴിയും, ഒരു കണക്കും സർക്കാർ നോക്കാൻ വരുകയുമില്ലല്ലൊ! ജനങ്ങൾ പ്രശ്നമുണ്ടാക്കിയാൽ (വിദ്യാഭ്യാസ ലോൺ കിട്ടിയില്ല, വല്യ-കുടുംബ-അലവൻസ് കിട്ടിയില്ല എന്നൊക്കെ പറഞ്ഞ്) ചിക്കാഗോയിലേതുപോലെ ചർച്ച ചെയ്തു പരിഹരിക്കാം. പണ്ട് ചിക്കാഗോ പുത്തൻ കത്തീദ്രൽ പള്ളീൽ കർട്ടൻ ഇടുകയും അതു കീറുകയും ഒക്കെ ചെയ്ത ഒരു സംഭവം ഉണ്ടായല്ലൊ. അതു പരിഹരിച്ച രീതി പറഞ്ഞു കേട്ടപ്പോൾ ഞാനൊത്തിരി ചിരിച്ചതാ. "പ്രധാന അൾത്താരക്കു മുമ്പിൽ കർട്ടൻ പാടില്ല," ജനങ്ങൾ.\n"കർട്ടനില്ലാതെ പള്ളിവെഞ്ചരിക്കില്ല," മെത്രാൻ.\nഅവസാനം രണ്ടു കൂട്ടരും ജയിച്ചു. കർട്ടൻ അൾത്താരക്കു പിന്നിൽ ഘടിപ്പിച്ചു; അതിന്റെ പിന്നിൽ സക്രാരിയും വെച്ചു. അച്ചന്മാരോർക്കും അവർക്കാ ബുദ്ധീന്ന്. അമേരിക്കയിൽ വേദപാഠത്തിന് രജിസ്റ്റർ ചെയ്യാൻ പ്രജകൾ ക്രെഡിറ്റ് കാർഡ് കൊടുക്കും. രജിസ്റ്റ്രേഷൻ കഴിഞ്ഞാൽ പ്രജ നേരെ ബാങ്കിൽ വിളിച്ചു പറയും ക്രെഡിറ്റ് കാർഡ്, അറിയാതെ കൊടുത്തതാ ക്യാൻസൽ ചെയ്യണമെന്ന്. തട്ടിപ്പു നടത്താൻ പ്രജകളും പഠിച്ചു എന്നു പറഞ്ഞാൽ മതിയല്ലൊ....തള്ളു തള്ള്...തല്ലിപ്പൊളി വണ്ടീ...\nഏഷ്യയിലെ ഏറ്റവും വലിയ കുരിശ് ഇസ്ലാമാബാദിൽ ഒരു വ്യവസായി പണിതതാണെന്ന് അടുത്തിടെ വായിക്കാൻ ഇടയായി. ആ വ്യവസായിയെ ആരെങ്കിലും കേരളം വരെ ഒന്നു കൊണ്ടുവരുമോ പ്ലീസ്; സൂപ്പർ ഡിനോസർ ഇനത്തിൽ പെട്ട കുരിശുകൾ എത്ര വേണമെങ്കിലും കാണിച്ചു തരാം, കോട്ടയം ജില്ലയിൽ നിന്നു തന്നെ.\nPosted by Roshan Francis at 3:36 PM3comments:\nജോവാൻ ഓഫ് ആർക്ക് - ദുർമന്ത്രവാദിയെന്നു മുദ്രകുത്തി കത്തോലിക്കാസഭ ചുട്ടുകൊല്ലുകയും പിന്നീട് അതേ സഭതന്നെ സി. അൽഫോൻസയെപ്പോലെ വിശുദ്ധ ആക്കിയാക്കിയതുവഴി കാശുണ്ടാക്കാൻ സഭയെ സഹായിക്കുകയും ചെയ്ത ഫ്രാൻസിലെ ധീരവനിത! സാഹചര്യം വ്യത്യസ്തമാണെങ്കിലും തന്റെ പരിമിതികൾക്കുള്ളിൽ നിന്നുകൊണ്ട് ഏതാണ്ട് അതേ നിലവാരത്തിൽ അനീതിക്കും അക്രമത്തിനുമെതിരെ പോരാടുകയും മാറ്റൊരു അഭയയാവാതെ അത്ഭുതകരമായി രക്ഷപെടുകയും ചെയ്ത സന്യാസിനിയാണ് സി. ടീന സി.എം.സി. അവരും ഞാറയ്ക്കൽ പ്രശ്നവുമായുള്ള ബന്ധം വ്യക്തമാക്കുന്നതിനു മുൻപ് അവരെ ഒന്നു പരിചയപ്പെടുത്താം.\nചേടത്തിയും അനിയത്തിയും മഠത്തിൽ ചേരാൻ വാശിപിടിച്ച് ആദ്യം അനിയത്തിയും പിന്നീട് ചേടത്തിയും ഒരേ സന്യാസസഭയിൽ അംഗമായതിൽ അനിയത്തിയാണ് സി.. ടീന. ജ്യേഷ്ഠസഹോദരിയാണ് സി. ആനി ജെയ്സ്. സന്യാസിനിയായ ശേഷം കുട്ടികൾക്ക് കരിയർ ഗൈഡൻസും പരിശീലനവും നൽകുന്ന സെന്റ് മേരീസ് വൊക്കേഷണൽ ട്രെയിനിങ് ഇൻസ്റ്റിറ്റ്യൂട്ടിന്റെ ചുമതല ആയിരുന്നു സി. ടീനയ്ക്ക്- 1988 മുതൽ. പിന്നീട് അതിന്റെ കീഴിൽത്തന്നെയുള്ള സെന്റ് മേരീസ് പ്രസിന്റെ ചുമതലകൂടി കിട്ടി. കൂടാതെ സെന്റ് അഗസ്റ്റിൻസ് അനാഥാലയത്തിന്റെ ചാർജും; ഒപ്പം അതിന്റെതന്നെ കീഴിലുള്ള എസ്റ്റേറ്റിന്റെ ചുമതലയും. ചേച്ചിയാകട്ടെ അവിടെത്തന്നെയുള്ള സെന്റ് മേരീസ് ടെക്നിക്കൽ സ്കൂളിലെ അധ്യാപിക. ഈ സ്കൂളിന്റെ ഭാഗം തന്നെയാണ് വൊക്കേഷണൽ ട്രെയിനിങ് ഇൻസ്റ്റിസ്റ്റ്യൂട്ട്.\nഅങ്ങനെയിരിക്കെ 1992ൽ ഒരു സംഭവമുണ്ടായി. 17 വയസുകാരിയായ ഒരു ഹിന്ദുപെൺകുട്ടി വീട്ടിൽ നിന്നും ഒളിച്ചോടി എറണാകുളത്തെത്തി. അവിടെവെച്ച് ഒരു മുസ്ലിം യുവാവുമായി പരിചയപ്പെടുകയും അവനും കൂട്ടുകാരനുംകൂടി തേവര കോളെജിലെ അധ്യാപകനായ ഫാ.. തൂണേലി സി.എം.ഐ. വഴി ടി കുട്ടിയെ സെന്റ് അഗസ്റ്റ്യൻസ് അനാഥാലയത്തിൽ എത്തിക്കുകയും ചെയ്തു. ദിവസങ്ങൾ കടന്നു പോകവെ പെൺകുട്ടിക്ക് അസ്വസ്ഥത. ചുമതലക്കാരിയായ സി. ടീന കുട്ടിയോട് കാര്യങ്ങൾ ചോദിച്ചറിഞ്ഞു. സംശയം നിശ്ചയമായി - കുട്ടി ഗർഭിണിയാണ്! കോളെജിൽ പഠിക്കുന്ന കൂട്ടുകാരനെ ബന്ധപ്പെട്ട് മുതലു കൈപ്പറ്റാൻ ആവശ്യപ്പെട്ടു. പയ്യൻ കരഞ്ഞു കാലുപിടിച്ചുപറഞ്ഞു – തനിക്കു യാതൊരു മനസറിവുമില്ല. എങ്കിൽ മറ്റവനെ കണ്ടുപിടിക്കാൻ സഹായിക്കണമെന്നു ടീന നിർദ്ദേശിക്കുകയും അവനതു കൃത്യമായിത്തന്നെ ചെയ്യുകയും ചെയ്തു. വളരെ തന്ത്രപൂർവം കരുക്കൾ നീക്കി ഉത്തരവാദിയെ പിടികൂടി. അവനോടു ലോഹ്യത്തിൽ പറഞ്ഞുനോക്കി, പയ്യൻ വഴങ്ങുന്നില്ല. പെൺകുട്ടിയും കഴിഞ്ഞതൊക്കെ ഓർമ്മിപ്പിച്ചു. പയ്യൻ അടുക്കുന്നില്ല. ശബ്ദമുയർന്നു. നാട്ടുകാരറിഞ്ഞു. ആളുകൂടി. പൊലീസെത്തി. സ്റ്റേഷനിലെത്തി. ഇരുവീട്ടുകാരെയും വിളിച്ചുവരുത്തി. കാര്യം സാധിക്കാൻ മതം തടസമായില്ലെങ്കിലും അന്യമതത്തിൽപ്പെട്ട പെൺകുട്ടിയെ സ്വീകരിക്കാൻ പയ്യനൊ വീട്ടുകാരൊ തയ്യാറായില്ലത്രെ! ഒടുവിൽ പണം കൊടുത്ത് അമ്മയുടെകൂടെ പെൺകുട്ടിയെ പൊലീസ് പറഞ്ഞുവിട്ടു! മുൻപരിചയത്താൽ അമ്മ വഴിതെറ്റാതെ ആശുപത്രിയിലെത്തി പ്രശ്നപരിഹാരം നടത്തി.\nപിന്നീടാണു കഥയുടെ സസ്പെൻസ്... പെൺകുട്ടിക്ക് സി. ടീനയെ മതി!. പൊലിസതാ പെൺകുട്ടിയുമായി വീണ്ടും അനാഥാലയത്തിൽ! അല്ലെങ്കിൽ അവൾ വണ്ടിയിൽനിന്നു ചാടി ചാവുമത്രെ! പക്ഷെ, അവളെ അനാഥാലയത്തിലെടുക്കാൻ മറ്റു സിസ്റ്റേഴ്സ് സമ്മതിക്കുന്നില്ല. ഗത്യന്തരമില്ലാതെ ടീന അവളെ മദർ തെരേസാ കോൺവെന്റിൽ ഏൽപ്പിച്ചു. പിന്നീട് കോടതിയിൽ നിന്ന് കടലാസെത്തുകയും പെൺകുട്ടിയെ കോടതിയിലെത്തിക്കേണ്ട ചുമതല വന്നുകൂടുകയും ചെയ്തപ്പോഴാണു താനൊരു ഊരാക്കുടുക്കിലാണ് അകപ്പെട്ടിരിക്കുന്നതെന്ന് സി. ടീന തിരിച്ചറിഞ്ഞത്. പൊലീസിന്റെ പക്ഷപാതവും നിരുത്തരവാദിത്തവും കേസിന്റെ നൂലാമാലയും സി. ടീനയെ ഒരു തീരുമാനത്തിലെത്തിച്ചു- നിയമം പഠിക്കണം. അങ്ങനെ 1998ൽ 47മത്തെ വയസിൽ സി. ടീന നിയമപഠനത്തിനു ചേർന്നു.\n2002ൽ പാസായി പുറത്തുവന്നപ്പോഴാണു അടുത്ത പാര! സന്നത്തെടുക്കുന്നതിന്റെ തലേന്നു വൈകിട്ട്5മണിക്ക് അതിൽനിന്നു ബാർ കൗൺസിൽ സി. ടീനയെ വിലക്കിക്കൊണ്ടുള്ള കത്തു നൽകി. കാരണം, സന്യാസം ഒരു തൊഴിലാണ്. ഒരു തൊഴിലിൽ ഏർപ്പെട്ടിരിക്കുന്നവർ വക്കീൽ പ്രക്ടീസ് ചെയ്യാൻ പാടില്ല. കേസായി.... ടീന കേസ് ജയിക്കുകതന്നെ ചെയ്തു – 2006 മെയ് 26നു പ്രാക്റ്റീസാരംഭിച്ചു. (ഈ വിധിവഴി6പുരോഹിതർകൂടി രക്ഷപെട്ടു. ഈ കേസിന്റെ ക്രെഡിറ്റ് അതിലെ തോമസ് പുതുശേരി എന്ന ‘മിടുക്കൻ പുരോഹിതൻ തട്ടിയെടുത്തു എന്നതു വിധിവൈപിരിത്യം) അതേ വർഷമാണല്ലോ ഞാറയ്ക്കലിൽ സഭയുടെ വിമോചകൻ ഫാ. ആന്റണി ചിറപ്പണത്തിന്റെ രണ്ടാം വരവും സംഘർഷങ്ങളും; ഒടുവിൽ ചിറപ്പണത്തെ ഇടവകക്കാർ ഓടിക്കുന്നതും! ഇതിനിടയിൽ ചേച്ചി സി. ആനി ജെയ്സ് റിട്ടയർ ആയി. അവരെ ഞാറക്കൽ ഇംഗ്ലിഷ് മീഡിയം സ്കൂളിന്റെ പ്രിൻസിപ്പലായി സി.എം.സി. സഭ നിയമിച്ചു. തുടർന്ന് അവതീർണനായ ഫാ. കരിയാറ്റിയാണല്ലൊ സംഘർഷം മഠത്തിനുള്ളിലെത്തിച്ചത്. (കരിയാറ്റിക്ക് മഠത്തിന്റെ ശാപം ഏറ്റു. രോഗം ബാധിച്ച് ഫാ. കരിയാറ്റി മൂന്നു മാസത്തിനുള്ളിൽ മരണമടഞ്ഞു.)\n2009 ആഗസ്റ്റ് 25ലെ കോൺവെന്റ് ആക്രമണത്തിൽ സി. റെയ്സിക്ക് ഗുരുതരമായി പരിക്കേറ്റ വിവരമറിഞ്ഞ് എറണാകുളം പ്രൊവിൻസിന്റെ എഡ്യുക്കേഷൻ കൗൺസിലറായ സി.നീനപോൾ ആവശ്യപ്പെട്ടതനുസരിച്ച് സി. ടീന എറണാകുളം ജനറൽ ആശുപത്രിയിൽ എത്തി സി. റെയ്സിയോട് വിവരങ്ങൾ മനസിലാക്കി. തന്റെ നിയമപരിജ്ഞാനം ഉപയോഗപ്പെടുത്തി, സ്വന്തം സഹോദരിമാർക്കു വേണ്ടി പൊരുതാൻ ടീന നിശ്ചയിച്ചു. പക്ഷേ, അതൊരു വലിയ തെറ്റാണെന്നും തന്റെ ജീവിതവും ജീവനുംവരെ വിലയായി നൽകേണ്ടിവരുമെന്നും അവർ, വഴിയേ അനുഭവിച്ചറിഞ്ഞു. കേസിൽ നിന്നു പിന്മാറണം എന്നാവശ്യപ്പെട്ട് മദർ ജനറൽ മുതൽ മെത്രാൻവരെ വെറുതെ പറയുക മാത്രമല്ല, ഭീഷണിപ്പെടുത്തുകതന്നെ ചെയ്തു..\nഅതേക്കുറിച്ച് ടീന പറയുന്നു - ‘രാപകൽ സമ്മർദ്ദവും ഭീഷണിയും... മദർ ജനറൽ സി. എഡ്വേർഡ് ഒരു ദിവസം വൈകീട്ട് ആറരമണിക്ക് തുടങ്ങിയ ചർച്ച അർദ്ധരാത്രിയും കഴിഞ്ഞ് വെളുപ്പിനു3മണിയായതോടെ എനിക്ക് തലചുറ്റൽ വന്നു... ഛർദ്ദിക്കാൻ വരുന്നു... ഞാൻ പ്രൊവിഷ്യാളമ്മയോടു പറഞ്ഞു, എന്റെയമ്മേ, എനിക്കു വയ്യ, ഞാൻ ഒരിത്തിരി നേരം കിടക്കട്ടെ... ദിവസങ്ങളോളം ഞാൻ ഉറക്കമില്ലാതെ കിടന്നിട്ടുണ്ട്...’ സഭാധിക്കൃതർക്ക് ഒന്നേ പറയാനുള്ളു. ‘ഞാറക്കൽ സിസ്റ്റേഴ്സിനോട് കേസിൽ നിന്നു പിന്മാറാൻ പറയൂ.... സ്കൂൾ നമുക്കു വേണ്ട. അതു വിട്ടുകൊടുക്കാൻ പറയൂ. ടീന പറഞ്ഞാലേ അവർ കേൾക്കു... ടീനയ്ക്ക് വേണ്ടതെന്താന്നു വെച്ചാൽ ചോദിച്ചോ... മോൾക്കു ഞങ്ങൾ തരാം...’ എന്നാൽ, സ്വന്തം സഹോദരങ്ങളെ വഞ്ചിക്കാൻ ടീന തയാറായില്ല.\n3 ദിവസങ്ങൾക്കു ശേഷം 2009 ജൂൺ 3നു എറണാകുളം റാണിമാതാ കോൺവെന്റിലെ അംഗമായ സി. ടീന കൂനമ്മാവിൽനിന്നും എറണാകുളത്തേക്ക് കെഎസ്.ആർ.ടി.സി ബസിൽ യാത്ര ചെയ്യുകയായിരുന്നു. ബസ്2കി.മീ. പിന്നിട്ടപ്പോൾ സി. ടീന ബസിൽ നിന്നും തെറിച്ച് റോഡിൽ വീണു?! മഠത്തിലും മെത്രാസനത്തിലും വിവരം അറിയിച്ചു.. മറുപടി ക്രൂരമായിരുന്നു... അവരുടെ കാര്യത്തിൽ ഞങ്ങൾ ഇടപെടുകയില്ല. അവരെ സഹായിക്കാൻ വേറെ ആളുകളുണ്ട്!! ആരൊക്കെയോ ചേർന്ന് സി. ടീനയെ ലിസ്സി ആശുപത്രിയിൽ എത്തിച്ചു... വലതുകാലിൽ രണ്ടൊടിവ്, തോളെല്ലു തകർന്നു, വലതുവശത്തെ വാരിയെല്ലുകൾ നാലെണ്ണം ഒടിഞ്ഞു. തലയിൽ പതിനെട്ടു കുത്തിക്കെട്ട്...!!! എട്ടു ദിവസം അബോധാവസ്ഥയിൽ...! ബോധം തെളിഞ്ഞപ്പോഴോ... ശരീരം മുഴുവൻ പ്ലാസ്റ്ററിട്ട് പരസഹായമില്ലാതെ അനങ്ങാൻകൂടി കഴിയാത്ത അവസ്ഥ...\nഈ അവസ്ഥയിൽ കഴിയുന്ന ആളോടു ചെയ്യേണ്ടതുതന്നെ സഭാധികാരികൾ ചെയ്തു-ഒരു ‘ഫത്വാ’ പുറപ്പെടുവിച്ചു - ‘കോൺവെന്റിലുള്ള ആരും ടീനയെ കാണുകയോ ടീനയോടു മിണ്ടുകയോ അവരുടെ കാര്യത്തിൽ ഇടപെടുകയൊ ചെയ്യാൻ പാടില്ല...’ ടീനയെ ആശുപത്രിയിൽനിന്നു ഡിസ്ചാർജ് ചെയ്യിക്കുന്നതിന്റെ തലേദിവസം - ജൂൺ 26 - അന്നത്തെ ദീപികപ്പത്രത്തിൽ എറണാകുളം ബിഷപ്പ് തോമസ് ചക്യത്തിന്റെ കുബുദ്ധിയിൽ വിരിഞ്ഞ ആ അപൂർവമായ പരസ്യം സി. ടീനയുടെ ചിത്രം സഹിതം വന്നു... ‘സി.. ടീനയെ സഭാവിരുദ്ധപ്രവർത്തനങ്ങളുടെ പേരിൽ സി.എം.സി. സഭയിൽ നിന്നും പുറത്താക്കിയിരിക്കുന്നു...’ പുറത്താക്കപ്പെട്ടയാളിന്റെ അറിവിലേക്കായി ദീപികയുടെ ഒരു പ്രതി ടീന കിടന്നിരുന്ന മുറിയുടെ കതകിനടിയിലൂടെ തള്ളിവെച്ചിരുന്നു! അങ്ങനെ ചരിത്രത്തിൽ കേട്ടുകേൾവിപോലുമില്ലാത്ത ഒരു പുതുചരിതം സഭാധികാരികൾ സഭയിൽ എഴുതിച്ചേർത്തു - പത്രപ്പരസ്യം നൽകി ഒരു സന്യാസിനിയെ സഭയിൽനിന്നു പുറത്താക്കി....! കാരണം, ടീനയ്ക്കു ബോധം തെളിഞ്ഞതോടുകൂടി അധികാരികൾക്കും ബോധം തെളിഞ്ഞു, പണി പാളിയെന്നും; പുറത്താക്കാതെ ഇതു ഒഴിവാകില്ലെന്നും! അപകടത്തിൽ അധികാരികളുടെ പങ്കു വെളിച്ചത്തുവരുമെന്നു ഭയന്നിട്ടാകണം ഇന്നും ആ എം.ആർ.സി.റ്റി. കേസ് കൊടുക്കാനോ നഷ്ടപരിഹാരം നേടാനോ ശ്രമിക്കാത്തതും അതിനു വേണ്ടിയുള്ള ടീനയുടെ നിരന്തരമായ അഭ്യർഥന ചെവിക്കൊള്ളാത്തതും!\nപുറത്താക്കിയ വിവരം വീട്ടിൽ അറിയിച്ചെങ്കിലും വീട്ടുകാർ ടിനയെ ഏറ്റെടുക്കില്ലെന്നു വ്യക്തമാക്കി. മഠാധികാരികളുടെ നടപടിയെ സാമൂഹ്യപ്രവർത്തകർ എതിർത്തു... നുൺഷ്യോക്ക് പരാതി അയച്ചു. റോമിലെ മുഖ്യകാര്യാലയത്തിൽ നിന്നു മറുപടി ലഭിക്കുംവരെ നടപടി എടുക്കരുതെന്നു കാണിച്ചുള്ള നുൻഷ്യോയുടെ മറുപടി കിട്ടി. അതോടെ കിട്ടാനിരിക്കുന്ന മറുപടി വരാതിരിക്കാനും നടപടി ത്വരിതപ്പെടുത്താനുമായി മേജർ ആർച്ച് ബിഷപ്പ് വർക്കി വിതയത്തിൽ വിമാനത്തിൽ പോയി മഠാധികാരികൾക്ക് അനുകൂലമായ കത്ത് കയ്യിൽ വാങ്ങി പറന്നെത്തി! നോക്കണേ കാര്യക്ഷമത!! ജെ.സി.സി നേതാക്കളായ ടീനയുടെ സഹോദരൻ ജെറിയും പുല്ലൂടനും വെളിവിലുമൊക്കെ ചേർന്ന് അഡ്വ. വർഗീസ് പറമ്പിൽ വഴി കോടതിയെ സമീപിച്ച് മഠാധികൃതരുടെ നടപടി സ്റ്റേ ചെയ്തു... കോടതി വിധിയൊന്നും തങ്ങൾക്കു ബാധകമല്ലെന്നു പറഞ്ഞ സി.എം.സി. നേതൃത്വം, ടിനയെ ആശുപത്രിയിൽനിന്നു ജൂൺ 27നു ബലമായി ഡിസ്ചാർജ് ചെയ്യിച്ചെങ്കിലും മഠത്തിലെടുക്കാതെ ആശുപത്രിയിൽത്തന്നെ ഉപേക്ഷിച്ചു. ഇതറിഞ്ഞ സാമൂഹ്യപ്രവർത്തകർ ഇടപെട്ട് പ്രതിഷേധിച്ചു. ഫാ. പോൾ തേലക്കാട്ടും ലിസ്സി ആശുപത്രി ഡയറക്ടർ ഫാ. മാത്യു മുട്ടംതോട്ടിലുമൊക്കെ ഇടപെട്ട് മഠാധികാരികളുമായി നടത്തിയ ചർച്ചയെത്തുടർന്ന് ജൂലൈ 13നു ടീനയെ നായരമ്പലത്തെ സി.എം.സി. മഠത്തോടനുബന്ധമായി ഡോ. സിസ്റ്റർ ഐഡയുടെ ‘ഉദയഭവൻ ക്ലിനിക്കിലെ’ ഒരു മുറിയിൽ ഏകാന്തതടവുപുള്ളിയെപ്പോലെ മാറ്റിപ്പാർപ്പിച്ചു... ഒരു ശുശ്രൂഷകയായി മേരിയെന്ന ഒരു സ്ത്രീയെ ഏർപ്പെടുത്താനുള്ള ഔദാര്യം സഭാധികാരികൾ കാണിച്ചു. ആ മേരിയുടെ സേവനത്തെ മധുരമായ ഒരോർമ്മയായി ഇന്നും ടീന താലോലിക്കുന്നുണ്ട്.. റാണിമാതായിലേക്കെന്നല്ല, കോൺവെന്റിലേക്ക് ഇനി പ്രവേശിപ്പിക്കില്ലെന്നു അധികാരികൾ തീർത്തു പറഞ്ഞു. (ടീനയെ ശുശ്രുഷിച്ചതോടെ വർഷങ്ങളോളം പാവങ്ങൾക്ക് സൗജന്യചികിൽസ നൽകിയിരുന്ന ഉദയഭവൻ അസ്തമിച്ചു - ഡോ. ഐഡയെ അവിടെ നിന്നും ട്രാൻസ്ഫർ നൽകി ഓടിച്ചു! ക്ലിനിക് പൂട്ടിച്ചു.) മുകളിൽ മഠവും താഴെ ക്ലിനിക്കും ആയിരുന്നെങ്കിലും ടീനയ്ക്ക് മഠത്തിൽ പ്രവേശനമില്ലായിരുന്നു. മഠത്തിൽക്കയറിയുള്ള ആക്രമണത്തിൽ പരിക്കേറ്റ സി. റെയ്സിയെ ആശുപത്രിയിൽ നിന്നു ഡിസ്ചാർജ് ചെയ്തശേഷം റാണിമാതാ മഠത്തിൽ നിർത്തിയായിരുന്നു ശുശ്രൂഷിച്ചിരുന്നത്. അന്ന് അവർ മഠാധികൃതർക്ക് വേണ്ടപ്പെട്ടവരായിരുന്നുവല്ലോ!\nഇതുകൊണ്ടൊന്നും അധികാരികളുടെ പ്രതികാരദാഹം അടങ്ങിയിരുന്നില്ല... അവർ ഒറ്റുകാരെ തിരഞ്ഞുകൊണ്ടിരുന്നു, ടീനയെ മഠത്തിൽ നിന്നും പുറത്താക്കാൻ... ഒടുവിൽ അന്നത്തെ പ്രൊവിൻഷ്യാൾ ഒരാളെക്കണ്ടെത്തി - അമൽ... പുതിയ ശുശ്രൂഷക ഏലിക്കുട്ടി വഴി ആവശ്യം ടീനയുടെ അടുത്തെത്തി. - അയാൾക്കു സിസ്റ്റർ ടീനയെ കല്യാണം കഴിക്കണം... ടീന അതിനു വഴങ്ങണം.... ഇതായി അധികാരികളുടെ ഡിമാന്റ്. സർവാംഗം പ്ലാസ്റ്ററിട്ടു കിടക്കുന്ന സിസ്റ്ററെക്കെട്ടാനും ആളുണ്ടായി! തന്റെ ഒടിഞ്ഞ കാലുകൊണ്ടായാലും തൊഴിച്ച് അവനെ ഓടിക്കുമെന്നു പറഞ്ഞ് ടീന അതു തള്ളിക്കളഞ്ഞു.. (അവനൊരു അലവലാതി ആയിരുന്നെന്നു പിന്നീടറിഞ്ഞത്രെ! സഭാധികാരികൾക്ക് അങ്ങനെയുള്ളവരെയും കൊള്ളാമെന്നു ചുരുക്കം) അതോടെ ആ കാവൽക്കാരിയുടെ പണി പോയി; പകരം പുതിയ കുട്ടി വന്നു.\nവർഷം ഒന്നു കഴിഞ്ഞിട്ടും, സ്വന്തം കാര്യങ്ങൾ സ്വയംചെയ്യാൻ പ്രാപ്തിയുണ്ടായിട്ടും സിസ്റ്ററെ ശുശ്രൂഷിക്കുന്ന പെൺകുട്ടിയെ മാറ്റാനൊ സിസ്റ്ററെ മഠത്തിൽ പ്രവേശിപ്പിച്ച് ഭക്ഷണം നൽകാനൊ പോലും മഠംകാർ തയ്യാറയില്ല. ടീന കാവൽക്കാരിയെ മറ്റാൻ ആവശ്യപ്പെട്ടു. ചെലവു ചുരുക്കാം, ആ കുട്ടിക്കും സിസ്റ്റർക്കും മോചനവും കിട്ടുമല്ലോ! പക്ഷെ, മൂന്നു മാസം കഴിഞ്ഞിട്ടും യാതൊരു നടപടിയും ഉണ്ടായില്ല. അവർ മദറിനോടു കാരണം തിരക്കി. മദർ സമ്മതിച്ചെങ്കിലും അനുമതിക്കായി ജനറാളെ ബന്ധപ്പെട്ടപ്പോൾ ജനറാൾ തടഞ്ഞു - കുട്ടിയെ മാറ്റാൻ പാടില്ല. ഇതേത്തുടർന്ന് 2010 സെപ്റ്റംബർ 20നു ടീന ജനറാളിനെ നേരിൽക്കാണാനായി ആലുവ ജനറലേറ്റിലെത്തി. കാര്യങ്ങൾ പറഞ്ഞു. തനിക്ക് അനുകൂലമായി കോടതി വിധിയുണ്ടായിട്ടും തന്നെ എന്തുകൊണ്ടു മഠത്തിൽ പ്രവേശിപ്പിക്കുന്നില്ലെന്ന ടീനയുടെ ചോദ്യത്തിനു മറുപടിയായി ജനറാൾ നയം വ്യക്തമാക്കി - കോടതിവിധി സഭയ്ക്കു ബാധകമല്ല!\nസിസ്റ്റർ ടീന വജ്രായുധം തന്നെ പ്രയോഗിച്ചു - മഠത്തിനുള്ളിൽ നിരാഹാരസത്യഗ്രഹം ആരംഭിച്ചു.... അധികാരികൾ വഴങ്ങിയില്ല... സാധാരണപോലെ ക്ഷേമാന്വേഷണത്തിനെത്തിയ സഹോദരൻ ജെറി വിവരം മനസിലാക്കിയപ്പോഴേക്കും7ദിവസം പിന്നിട്ടിരുന്നു... സംഭവം പുറത്തായി കാട്ടുതീപോലെ പരന്നു... ആർ.ഡി..ഒ., തഹസിൽദാർ മുതലായവർ ഇടപെട്ടു. ടീനയുടെ ആവശ്യങ്ങൾ ന്യായമാണെന്നു ഉദ്യോഗസ്ഥരെല്ലാം അംഗീകരിച്ചു. പക്ഷെ, നിയമത്തിനതീതരാണല്ലൊ സഭാധികാരികൾ! അതുകൊണ്ടുതന്നെ അവർ വഴങ്ങിയില്ല. ഇതേത്തുടർന്ന് സെപ്റ്റംബർ 30നു രാവിലെ 10 മുതൽ ഞങ്ങളുൾപ്പെടെയുള്ള ജെ.സി.സി പ്രവർത്തകർ ആലുവാ സി.എം.സി. ജനറലേറ്റിനു മുൻപിൽ ഐക്യദാർഡ്യസത്യാഗ്രഹം ആരംഭിച്ചു. പ്രതിഷേധം രണ്ടു മണിക്കൂർ പിന്നിട്ടതോടെ ടീനയുടെ എല്ലാ ഡിമന്റുകളും അംഗീകരിച്ച് അവരെ റാണിമാതാ കോൺവെന്റിൽ തിരിച്ചെടുത്തു...\nഎന്നാൽ, സഭയ്ക്കു വേണ്ടാത്തവളായി, ആരും മിണ്ടാത്ത, ആരും തിരിഞ്ഞു നോക്കാത്ത അധഃകൃതയും ബഹിഷ്കൃതയുമായ ഒരു അംഗമായി, തന്റെ വക്കീൽ പണിയുമായി അവർ അവിടെ കഴിഞ്ഞുകൂടുന്നു എന്നതാണു സത്യം. പണ്ട് കൊക്കിനോടു ചെന്നായ പറഞ്ഞതുപോലെ ‘തല തിരികെത്തന്നു എന്നുള്ളതു തന്നെ ഒരു വലിയ ഔദാര്യം’ എന്നതാണ് സഭയുടെ നിലപാട്! ഇവരൊക്കെയാണ് സ്വർഗരാജ്യത്തിന്റെ കുത്തക സ്റ്റോക്കിസ്റ്റുകളും വിതരണക്കാരും! തെരുവു വേശ്യകളും അവിടെ അടിപിടികൂടുന്ന മദ്യപാനികളും ഇവരെ അപേക്ഷിച്ച് എത്രയോ ഭേദം!\nഗുണപാഠം: പുരോഹിതശാപം അഥവാ മെത്രാൻശാപം എന്നത് കെട്ടുകഥയല്ലെന്നു ഇനിയെങ്കിലും മനസിലാക്കുക, അതു വരുന്ന വഴികളും അജ്ഞാതമായിരിക്കും.\nK. George Joseph. 9496313963\nPosted by Zach Nedunkanal at 8:20 PM 1 comment:


Malappuram kottakunnu park inauguration on October 22 | സഞ്ചാരികളേ... കോട്ടക്കുന്ന് വിളിക്കുന്നു; ടൂറിസം പാര്‍ക്ക് ഉദ്ഘാടനം 22ന് - Malayalam Oneindia\n28 min ago ഇങ്ങനെ സംഭവിക്കുമെന്ന് കരുതിയില്ല; എക്‌സിറ്റ് പോള് പ്രവചനം മറ്റൊന്ന് എന്ന് ടിആര്‍എസ്, 25 കൂടി...\n45 min ago അഹാനയുടെ 'ബീഫ് കറി' വിശേഷം!!! ചോദ്യങ്ങളും ട്രോളുകളുമായി സോഷ്യല് മീഡിയ... ബീഫില് എന്താണ് പ്രശ്‌നം\n48 min ago കൊവിഡ് വാക്സിൻ വാങ്ങുന്നതിൽ മുമ്പിൽ ഇന്ത്യ: 1.6 ബില്യൺ ഡോസ് സ്വന്തമാക്കും\nUpdated: Wed, Oct 21, 2020, 12:05 [IST]\nമലപ്പുറം: ലോക്ക്ഡൗണ് കാരണം അടച്ചിട്ട കോട്ടക്കുന്ന് ടൂറിസം പാര്‍ക്ക് നവീകരണ പ്രവൃത്തികള് പൂര്‍ത്തിയാക്കി ഉദ്ഘാടനത്തിനൊരുങ്ങുന്നു. നവീകരിച്ച ടൂറിസം പാര്‍ക്കിന്റെ ഉദ്ഘാടനം ഒക്ടോബര് 22ന് മുഖ്യമന്ത്രി വീഡിയോ കോണ്‍ഫറന്‍സിലൂടെ നിര്‍വഹിക്കും. ടൂറിസം വകുപ്പ് മന്ത്രി കടകംപള്ളി സുരേന്ദ്രന് അധ്യക്ഷനാകും. രണ്ടു കോടി രൂപയുടെ നവീകരണ പ്രവൃത്തികളാണ് കോട്ടക്കുന്നില് സന്ദര്‍ശകര്‍ക്കായി ഒരുക്കിയിരിക്കുന്നത്.\nമിറാക്കിള് ഗാര്‍ഡനാണ് ഏറെ ആകര്‍ഷണീയം. വ്യത്യസ്തങ്ങളായ പൂച്ചെടികള്, ഡ്രിപ്പ് ഇറിഗേഷന്, സൈക്കിള് ട്രാക്ക്, പാര്‍ട്ടി ഡക്ക്, ലാന്‍ഡ്സ്‌കേപ്പിങ് തുടങ്ങിയ പ്രവൃത്തികളാണ് പൂര്‍ത്തീകരിച്ചിട്ടുള്ളത്. സംസ്ഥാന നിര്‍മിതി കേന്ദ്രക്കാണ് നവീകരണ പ്രവര്‍ത്തനങ്ങളുടെ നിര്‍മാണ ചുമതല.\nപി.കെ.കുഞ്ഞാലിക്കുട്ടി എം.പി, എം.എല്.എമാരായ പി.ഉബൈദുള്ള, പി.വി.അന്‍വര്, മലപ്പുറം നഗരസഭ ചെയര്‍പേഴ്‌സണ് സി.എച്ച്. ജമീല ടീച്ചര്, ടൂറിസം സെക്രട്ടറി റാണി ജോര്‍ജ്ജ്, ടൂറിസം വകുപ്പ് ഡയറക്ടര് പി. ബാലകിരണ്, ജില്ലാ കലക്ടര് കെ. ഗോപാലകൃഷ്ണന്, വാര്‍ഡ് കൗണ്‍സിലര്‍മാര്, ജില്ലാ ടൂറിസം വകുപ്പ് ഡെപ്യൂട്ടി ഡയറക്ടര് കെ.കെ.പത്മകുമാര്, ഡി.ടി.പി.സി ജില്ലാ സെക്രട്ടറി ബിനോഷ് കുഞ്ഞപ്പന്, ഡി.ടി.പി.സി എക്സിക്യൂട്ടീവ് കമ്മിറ്റി അംഗങ്ങള് തുടങ്ങിയവര് പങ്കെടുക്കും.\nമലപ്പുറം: നവീകരിച്ച കോട്ടക്കുന്ന് ടൂറിസം പാർക്ക്; ഉദ്ഘാടനം നാളെ മുഖ്യമന്ത്രി നിർവഹിക്കും\nmalappuram tourism മലപ്പുറം\nMalappuram kottakunnu park inauguration on October 22


miss world 2019 jamaica's toni ann singh wins miss world 2019 | ലോക സുന്ദരി പട്ടം കരസ്ഥമാക്കി ടോണി ആന്‍സിങ് ; ഇന്ത്യക്കാരിക്ക് മൂന്നാം സ്ഥാനം - Malayalam Oneindia\n22 min ago ശബരിനാഥന് കുളയട്ട, വെള്ളിമൂങ്ങയിലെ മാമച്ചന്... രൂക്ഷ വിമര്‍ശനവുമായി മുസ്ലീം യൂത്ത് ലീഗ്, പ്രമേയം\n30 min ago പാലാ മണ്ഡലത്തില് കൂടുതല് പ്രതീക്ഷിച്ചിരുന്നു; ബജറ്റില് അതൃപ്തി പ്രകടിപ്പിച്ച് മാണി സി കാപ്പന്\nPublished: December 15 2019, 12:39 [IST]\nദില്ലി: ജെമൈക്കന് സുന്ദര് ടോണി ആന്‍സിങിന് 2019 ലെ ലോക സുന്ദരി പട്ടം. ഫ്രാന്‍സില് നിന്നുള്ള ഓഫീലി മെസ്സിനോ ഫസ്റ്റ് റണ്ണറപ്പും ഇന്ത്യക്കാരിയായ സുമന് റാവു സെക്കന്‍ഡ് റണ്ണറപ്പുമായി. 2018 ലെ ലോക സുന്ദരി വനേസ പോണ്‍സെ പുതിയ ലോക സുന്ദരിക്ക് കീരിടം അണിയിച്ചു.\nഇരുപത്തിമുന്നുകാരിയായ ടോണിയുടെ പിതാവ് ഇന്ത്യന് വംശജനാണ്. മനശ്ശാസ്ത്രത്തിലും വുമന്‍സ്റ്റഡീസിലും ബിരുദധാരിയാണ് ടോണി. നാലാംതവണയാണ് ജെമൈക്കക്കാരി ലോക സുന്ദരി പട്ടം കരസ്ഥമാക്കുന്നത്. 1963, 1976,1933 വർഷങ്ങളിലാണ് ജമൈക്ക ഇതിന് മുമ്പ് ലോകസുന്ദരിപ്പട്ടം നേടിയിട്ടുള്ളത്.\nമൂന്നാം സ്ഥാനം നേടിയ സുമന് റാവു രാജസ്ഥാന് സ്വദേശിയാണ്. ജൂണില് നടത്തിയ മിസ്സ് ഇന്ത്യ മത്സരത്തില് ഒന്നാസ്ഥാനം കരസ്ഥമാക്കിയാണ് 20 കാരിയായ സുമന് റാവു ലോക സുന്ദരി പട്ടത്തിന് ഇന്ത്യന് പ്രതിനിധിയായി പങ്കെടുത്തത്. മോഡലിങ്ങിലും അഭിനയിത്തിലുമാണ് സുമന് റാവുവിന് താല്‍പര്യം.\n120 രാജ്യങ്ങളില് നിന്നുള്ള വനിതകളാണ് 69ാം ലോകസുന്ദരി പട്ടത്തിനായി മത്സരിച്ചത്. അഞ്ച് പേര് ഇടം നേടിയ അവസാന റൗണ്ടില് നിന്ന് ചോദ്യോത്തരവേളയിലൂടെയാണ് വിജയിയെ തിരഞ്ഞെടുത്തത്.\nപരീക്ഷണം വിജയിച്ചു; ലോകസുന്ദരി ഡയാന ഹെയ്ഡന് പ്രസവിച്ചു!\nസൗന്ദര്യം കൂടിപ്പോയോ?ചൈനീസ് വംശജയായ കനേഡിയന് സുന്ദരിയ്ക്ക് ചൈനയില് വിലക്ക്\nഈ വര്‍ഷത്തെ ലോക സുന്ദരി ഈ അമ്പത് കാരി... ഞെട്ടിയോ!!!\nmiss world ലോകസുന്ദരി\nmiss world 2019 jamaica's toni ann singh wins miss world 2019\nStory first published: Sunday, December 15, 2019, 12:39 [IST]


പരീക്കറുടെ നിര്യാണം; ബിജെപിയുടെ ഔദ്യോഗിക പരിപാടികളെല്ലാം റദ്ദാക്കി\nJanam TV Web Desk Mar 18, 2019, 12:26 am IST\nന്യൂഡൽഹി: ഗോവ മുഖ്യമന്ത്രി മനോഹർ പരീക്കറിന്റെ നിര്യാണത്തെ തുടർന്ന് ഇന്ന് നടത്താനിരുന്ന ബിജെപിയുടെ എല്ലാ ഔദ്യോഗിക പരിപാടികളും റദ്ദാക്കി. ഡൽഹിയിൽ ചേരാനിരുന്ന കേന്ദ്ര തെരഞ്ഞെടുപ്പ് കമ്മിറ്റി അടക്കം റദ്ദാക്കി.\nഅർബുദ ബാധയെ തുടർന്ന് ഇന്ന് വൈകുന്നേരം എട്ട് മണിയോടയാണ് മുൻ കേന്ദ്ര പ്രതിരോധ മന്ത്രിയായിരുന്ന മനോഹർ പരീഹർ അന്തരിച്ചത്. പനാജിയിലെ വീട്ടിലായിരുന്നു അന്ത്യം. ഒരു വർഷത്തോളമായി ചികിത്സയിലായിരുന്നു.\nപരീക്കറിന്റെ മരണവാര്‍ത്ത അതീവ ദുഃഖമുണ്ടാക്കുന്നതാണെന്ന് രാഷ്ട്രപതി രാംനാഥ് കോവിന്ദ് പറഞ്ഞു. താരതമ്യപ്പെടുത്താനാവാത്ത നേതാവായിരുന്നു മനോഹര് പരീക്കറെന്ന് പ്രധാനമന്ത്രി നരേന്ദ്രമോദി പറഞ്ഞു. സത്യസന്ധതയുടെയും ധാര്‍മികതയുടെയും ലാളിത്യത്തിന്റെയും പ്രതീകമായിരുന്നു പരീക്കറെന്ന് കേന്ദ്ര ആഭ്യന്തരമന്ത്രി രാജ്‌നാഥ് സിംഗ് അനുസ്മരിച്ചു.


swapnalokam: basheerinte katthukal\nപ്രിയപ്പെട്ട മാധവന് തുക്ടി സായിപ്പിന്ന്,\nഅണ്ഡ കടാഹത്തിലെ കറുത്ത ഗര്‍ത്തങ്ങളെ കുറിച്ചുള്ള പഠനം വായിച്ചു. സംഭവം\nശരിയാണ്. ഉമ്മയുടെ വയറ്റില് നിന്നും എന്നാണു പുറത്തു ചാടിയതെന്ന് വല്യ പുടിയൊന്നുമില്ല. ചുറ്റി പറ്റി നിന്നിരുന്ന ഇബിലീസുകള്‍ക്ക് ഭാവിയിലെ ഒരു മഹാ സാഹിത്യകാരന്റെ പിറവി തിരിച്ചറിയാനുള്ള പുത്തിയും ഉണ്ടായില്ല. പാത്തുമ്മായുടെ ആടിന്റെ തള്ളേടെ തള്ള മൂന്നു പ്രാവശ്യം മ്പേ ..... എന്ന് കരഞ്ഞതായി നാട്ടുകാരില് ചിലര് പറഞ്ഞു കേട്ടിട്ടുണ്ട്. അത് വീട്ടിലെ കോയീനെ സാപ്പിടാന് വന്ന കുറുക്കനെ കണ്ടിട്ടാനെന്നാണ് ശൈത്താന്മാര് വിചാരിച്ചത്.\nഅയ്യപ്പന്മാര് ഇന്നത്തെ പോലെ മാസം തികയാതെ മലക്ക് പോകാറില്ലായിരുന്നു. ഒന്ന് രണ്ട് പേരെ ഒരു നരിമാന് സാപ്പിട്ട ശേഷം അവര് കൂട്ടമായി, മകര വിളക്കിന്നു മാത്രമായിരുന്നു പോക്ക്. (നരിമാനെ കോര്‍ബറ്റ് സായിപ്പ് പിന്നീട് കാച്ചി) ഞാന് ഈ ദുനിയാവിലേക്ക് തിര നീക്കി പുറത്തു വന്ന സമയത്ത് കുറെ സാമിമാര് 'കല്ലും മുള്ളും കാലിനു മെത്ത' എന്ന് കൂക്കി വിളിച്ചു വീട്ടിന്നു മുന്‍പില് കൂടി പോയി എന്ന് പറയുന്നു. പേറിന്റെ വിവരം കേട്ട് പൌരസ്ത്യ ഗ്രാമങ്ങളില് നിന്നും വന്ന മൂന്നു ബുദ്ധി ജീവികളും ആ കൂട്ടത്തില് ഉണ്ടായിരുന്നു, അവര് എല്.ജി.കായവും, കര്‍പ്പൂരവും, കമ്മുനിസ്റ്റ് മാനിഫെസ്റ്റൊവും കൊണ്ട് വന്നിരുന്നു. പൊന്ന് അവര് ഇസ്ക്കി. ഇക്കാരണങ്ങളാണ് മകരം എട്ടിന്നാണ് ജനനം എന്ന് സ്ഥല പുരാണത്തില് രേഖപ്പെടുത്തിയിരിക്കുന്നത്. കൊല്ലം വലിയ പുടിയില്ല. അപ്പറത്തെ വീട്ടിലെ നായര് ലോക മഹയുദ്ധത്തിന്നു പോകുമ്പോള് എനിക്ക് ആറേഴു വയസ്സുണ്ട്. ഓനെ ചാവേറായി അയച്ചപ്പോ മാലയിട്ടത് ഞമ്മളാണ്.\nപിന്നെ പത്തു കൊല്ലത്തെ പ്രവാസം. ( അക്കാലത്ത് തെണ്ടല് എന്നാ പ്രവാസത്തിന്നു പറയുന്നത്.). പത്തു കൊല്ലം തികയോ എന്നറിയില്ല. ശാപ്പാട് അടിക്കാതെ, വെള്ളം കുടിച്ചു കിടക്കുമ്പോ ഓരോ ദിവസവും മുമ്മൂന്നു ദിവസായി തോന്നും. ഇപ്പൊ ജയില് വാസം കണക്കാക്കണ പോലെ , ചില ദിവസങ്ങള് പെരുക്കി കൂട്ടും. മ്മുക്ക് പെരുക്കാനും കൂട്ടാനും വല്യ പുടീല്യ. കാശീലൊക്കെ സന്യാസിമാരുടെ കൂടെ അലഞ്ഞിട്ടുണ്ട്. സമയാ സമയം ശാപ്പാട് തരാവാന് ഒരു വഴി. ചിലപ്പോ നല്ല കണ്ജാവും പുകക്കാം. ചിലോടത്തു സൂഫികള്‍ക്കാണ് നല്ല ഡിമാണ്ട്. ഹജ്ജു കപ്പലില് പോയത് നേരാ. സൌദീല് ഇറങ്ങി സ്ഥാലം കാണണം എന്നും മോഹണ്ടായിരുന്നു. പക്ഷെ കപ്പിത്താന് കപ്പലിന്റെ എഞ്ചിന് റൂം വൃത്തിയാക്കാന് ഓര്‍ഡര് ഇട്ടു. അന്ന് കമ്പ്ലൈന്റ് ചെയ്യാന് 'മൈനോരിറ്റി കമ്മിഷന്' ഇല്ല. പിന്നെ കപ്പലിലിരുന്നാല് ഒന്ന് രണ്ടെണ്ണം വീശാം. അറബ്യയിലിരുന്നു വീശാന് നോക്കിയാല് അവര് തല വീശും.\nങ്ങള് ഈ ചെക്കന്മാര് പറയുന്നത് കാര്യാക്കണ്ട. ' കടന്നു പോകുന്ന ഹേ, അജ്ഞാത സുഹുത്തെ, നിരൂപിക്കാന് കഴിയുമെങ്കില് ഒരു ചുടു നിരൂപണത്താല് എന്റെ കിത്താബുകളെ ഒരു വഴിക്കാക്കിയാലും. സമയ കാല ബന്ധിതമല്ലാത്ത ഒരു ജീവിതത്തെ നിരൂപിച്ചു വധിച്ചിട്ട് പോകൂ! എന്നെ ഒന്ന് വധിച്ചിട്ട് പോകു."\nPosted by raju at 8:12 PM\nraju December 30, 2011 at 8:12 PM\nSivanandan Arumughan "കപ്പലിലിരുന്നാല് ഒന്ന് രണ്ടെണ്ണം വീശാം. അറബ്യയിലിരുന്നു വീശാന് നോക്കിയാല് അവര് തല വീശും."........................ഹ ഹ ഹ , തകര്‍പ്പന് :)\nraju December 30, 2011 at 8:13 PM\nDileep Kumar K G Rajagopalan വൈക്കം മുഹമ്മദ് ബഷീര്\nraju December 31, 2011 at 6:37 PM\n3:08 PM (16 hours ago)\nബഷീര് പരലോകത്തിരുന്നു ഈ കുളിര്‍ഗാന നിശ്വാസം കേട്ട് ആശ്വസിക്കുന്നുണ്ടാവും. . "ഏതാ ഈ പഹയന് എന്നെ പോലെ കത്തെഴുതുന്നവന്" എന്ന് ആഹ്ലാദി ക്കുന്നുമുണ്ടാവും . .\nraju December 31, 2011 at 10:24 PM\nHello Rajagopalan, thank you very much.\na brilliant start to the year with the basheer blog. wish more power to your keyboard in the new year!\ncheers -- achuthan\nraju June 7, 2012 at 1:29 AM\n8:06 AM (5 hours ago)\nമാധവന് സമുചിതമായ മറുപടി. അവസാനം അതീ ഗംഭീരം .ബഷീറിന്റെ ആത്മാവ് പുളകം കൊള്ളുന്നുണ്ടാവും.തീര്‍ച്ച.\nraju January 21, 2015 at 2:47 AM\nKp Nirmalkumar ബഷീര് കൃതികള് സമ്പൂര്‍ണം വായിച്ചു ഒരു ഗവേഷണ വിദ്യാര്‍ഥി യെ പോലെ കലണ്ടറും കണക്കു പുസ്തകവുമായാണ് ഞാന് ബഷീറിനെ കാലഗണനയുടെ കള്ളിയില് ഒന്ന് ഇരുത്തിയത്. അതിന്റെ ആനന്ദം ചെറുതായിരുന്നില്ല.\nLathi Krishna January 21, 2015 at 8:06 AM


ട്വന്‍റി 20 ലോകകപ്പില് ഓസ്ട്രേലിയക്ക് കന്നി കിരീടം; ന്യൂസിലന്‍ഡിനെ തോല്‍പ്പിച്ചത് 8 വിക്കറ്റിന് – Jaihind TV\nട്വന്‍റി 20 ലോകകപ്പില് ഓസ്ട്രേലിയക്ക് കന്നി കിരീടം; ന്യൂസിലന്‍ഡിനെ തോല്‍പ്പിച്ചത് 8 വിക്കറ്റിന്\nദുബായ്: ട്വന്‍റി 20 ലോകകപ്പ് കിരീടത്തില് മുത്തമിട്ട് ഓസ്‌ട്രേലിയ. ഫൈനലില് ന്യൂസിലന്‍ഡിനെ എട്ടു വിക്കറ്റിന് തകര്‍ത്താണ് ഓസ്ട്രേലിയ കുട്ടിക്രിക്കറ്റിലെ രാജാക്കന്മാരായത്. ന്യൂസിലന്‍ഡ് ഉയര്‍ത്തിയ 173 റണ്‍സ് വിജയലക്ഷ്യം 18.5 ഓവറില് ഓസീസ് മറികടന്നു.\nമിച്ചല് മാര്‍ഷിന്‍റെയും ഡേവിഡ് വാര്‍ണറുടെയും പ്രകടനമാണ് ഓസീസിന് കന്നി കിരീടത്തിലേക്ക് വഴി തെളിച്ചത്. 50 പന്തില് നിന്ന്4സിക്‌സും6ഫോറുമടക്കം 77 റണ്‍സെടുത്ത മിച്ചല് മാര്‍ഷാണ് ഓസീസ് നിരയിലെ ടോപ് സ്‌കോറര്. മാര്‍ഷ് തന്നെയാണ് കളിയിലെ താരവും. വാര്‍ണര് 38 പന്തില് നിന്ന് മൂന്ന് സിക്‌സും നാല് ഫോറുമടക്കം 53 റണ്‍സെടുത്തു.\nനേരത്തെ ടോസ് നഷ്ടപ്പെട്ട് ആദ്യം ബാറ്റിങ്ങിനിറങ്ങിയ കിവീസ് നിശ്ചിത 20 ഓവറില് നാലു വിക്കറ്റ് നഷ്ടത്തില് 172 റണ്‍സെടുത്തിരുന്നു. ക്യാപ്റ്റന് കെയ്ന് വില്യംസനാണ് കിവീസിന്‍റെ ടോപ് സ്‌കോറര്. 48 പന്തുകള് നേരിട്ട കിവീസ് ക്യാപ്റ്റന് മൂന്ന് സിക്‌സും 10 ഫോറുമടക്കം 85 റണ്‍സെടുത്തു. ട്വന്‍റി 20 ലോകകപ്പ് ഫൈനലില് ഒരു ക്യാപ്റ്റന്‍റെ ഏറ്റവും ഉയര്‍ന്ന സ്‌കോറാണിത്.\nകിവീസ് ബൌളിംഗ് നിരയില് നാല് ഓവറിൽ 18 റൺസ് മാത്രം വഴങ്ങി രണ്ട് വിക്കറ്റെടുത്ത ട്രെന്‍റ് ബോൾട്ടിന്‍റെ പ്രകടനം ശ്രദ്ധേയമായി. വിക്കറ്റൊന്നും നേടാനാകാതെ സ്പിന്നർ ഇഷ് സോധി, പേസ് ബോളർ ടിം സൗത്തി തുടങ്ങിയവര് നിരാശപ്പെടുത്തി. സോധി മൂന്ന് ഓവറിൽ 40 റൺസും ടിം സൗത്തി 3.5 ഓവറിൽ 43 റൺസുമാണ് വഴങ്ങിയത്. ഓസീസിനായി ജോഷ് ഹെയ്‌സല്‍വുഡ് നാല് ഓവറില് 16 റണ്‍സ് മാത്രം വഴങ്ങി മൂന്ന് വിക്കറ്റ് വീഴ്ത്തി. ടോസ് നേടിയ ഓസ്‌ട്രേലിയ ഫീല്‍ഡിംഗ് തെരഞ്ഞെടുക്കുകയായിരുന്നു.


ചിത്രകേതുവിന് പുത്രജീവന്റെ ഉപദേശം - ഭാഗവതം (148) - ശ്രേയസ്\nഓം നമസ്തുഭ്യം ഭഗവതേ വാസുദേവായ ധീമഹി\nപ്രദ്യുമ്നായാനിരുദ്ധായ നമഃ സങ്കഷണായച (6-16-18)\nനമോ വിജ്ഞാനമാത്രായ പരമാനന്ദമൂര്‍ത്തയേ\nആത്മാരാമായ ശാന്തായ നുവൃത്തദ്വൈതദൃഷ്ടയേ (6-16-19)\nആത്മാനന്ദാനുഭൂത്യൈവ ന്യസ്തശക്ത്യുര്‍മ്മയേ ന്മഃ\nഹൃഷീകേശായ മഹതേ നമസ്തേ വിശ്വമൂര്‍ത്തയേ (6-16-20)\nവചസ്യുപരതേഽപ്രാപ്യയ ഏകോ മനസാ സഹ\nഅനാമരൂപശ്ചിന്മാത്രഃ സോഽവ്യാന്നഃ സദസത് പരഃ (6-16-21)\nയസ്മിന്നിദം യതശ്ചേദം തിഷ്ഠത്യപ്യേതി ജായതേ\nമൃണ്‍മയേഷ്വിവ മൃജ്ജാതിസ്തസ്മൈ തേ ബ്രഹ്മണേ `നമഃ (6-16-22)\nയന്ന സ്പൃശന്തി ന വിദുര്‍മനോബുദ്ധീന്ദ്രിയാസവഃ\nഅന്തര്‍ബ്ബഹിശ്ച വിതതം വ്യോമവത്തന്നതോഽസ്മ്യഹം (6-16-23)\nദേഹേന്ദ്രിയപ്രാണ മനോധിയോഽമീ യദംശവിദ്ധഃ പ്രചരന്തികര്‍മ്മസു\nനൈവാന്യദാ ലോഹമിവാപ്രതപ്തം സ്ഥാനേഷു തദ്ദ്രഷ്ട്രപദേശമേതി (6-16-24)\nഓം നമോ ഭഗവതേ മഹാപുരുഷായ മഹാനുഭാവായ മഹാ\nചരണാരവിന്ദയുഗള പരമ പരമേഷ്ഠിന് നമസ്തേ (6-16-25)\n“ചിത്രകേതുവിന് മകന്റെ ദേഹത്തില് നിന്നും പോയ ആത്മാവിനെ നാരദന് കാണിച്ചു കൊടുത്തു. അത് മറ്റേതോ ലോകത്തേക്ക് പോവുകയായിരുന്നു അപ്പോള്. അതിനോട് നാരദന് പറഞ്ഞു. ‘നിന്റെ അച്ഛനമ്മമാരും ബന്ധുക്കളും നിനക്കായി ദുഃഖിക്കുന്നു. താഴേയ്ക്കു വന്നു് വീണ്ടും ഈ ശരീരത്തില് പ്രവേശിച്ച് സസുഖം വാണാലും.’\nആത്മാവ് പറഞ്ഞു.“ഞാന് ചിരഞ്ജീവിയും ശരീരങ്ങളുടെ മാറ്റങ്ങള് ബാധിക്കാത്തതുമാണ്. ഏതു ജന്മത്തിലാണ് ഇവര് എന്റെ അച്ഛനമ്മമാരായിരുന്നത്? എല്ലാവരും ഒരു തരത്തിലല്ലെങ്കില് മറ്റൊരു തരത്തില് പരസ്പരം ബന്ധപെട്ടു കിടക്കുന്നു. പലേ ജന്മങ്ങളും പലേ ശരീരങ്ങളായി ജനിച്ചു മരിക്കുന്നതുകൊണ്ട് എല്ലാ ബന്ധങ്ങളും താല്‍ക്കാലികം മാത്രമാണ്. എന്റേത് എന്ന തോന്നലുണ്ടാവുന്നത് ഭൗതീകബന്ധം നിലനില്‍ക്കുമ്പോള് മാത്രമാണ്. ആത്മാവിന് ആരോടും മമതയോ വെറുപ്പോ ഇല്ല. ആത്മാവ് വെറും നിശ്ശബ്ദസാക്ഷിയത്രെ. അതിന് സുഹൃത്തുക്കളോ ശത്രുക്കളോ ഇല്ല. കാര്യകാരണങ്ങളുടെ കണ്ണികള്‍ക്കും ആത്മാവിനെ ബന്ധിക്കാനാവില്ല.”\nഇതുകേട്ട് അദ്ഭുതപരവശരായി എല്ലാവരും ദുഃഖത്തില് നിന്നും മോചിതരായി. അവര് ശിശുവിന്റെ ശേഷക്രിയകള് വേണ്ട പോലെ നടത്തി. ശിശുവിന്റെ മരണത്തിന് കാരണക്കാരായ സ്ത്രീകള് പ്രായശ്ചിത്തം ചെയ്തു. ഭക്തനായ ചിത്രകേതു നാരദനില്‍നിന്നും അത്യുദ്ധതമായ ഈ പ്രാര്‍ത്ഥന കേട്ടു.\n“വസുദേവനും, പ്രദ്യുമ്നനും, അനിരുദ്ധനും, സങ്കര്‍ഷണനുമായ ഭഗവാനു നമസ്കാരം. പരമാനന്ദമായി ആത്മാവില് വിളങ്ങി, പ്രശാന്തവും ദ്വന്ദാതീതവുമായി വര്‍ത്തിക്കുന്ന ആ ബോധസ്വരൂപന് നമോവാകം. വിശ്വമൂര്‍ത്തിയും മായാതീതനും വാഗ്നോവൃത്തികള്‍ക്കതീതനും നാമരൂപാദികള്‍ക്കും ഇന്ദ്രിയങ്ങള്‍ക്കുമപ്പുറത്തുളളവനുമായ അവിടത്തേക്ക് നമസ്കാരം. സര്‍വ്വവ്യാപിയും വിശ്വസ്ഥിതിസംഹാരങ്ങള് നടക്കുന്നതുമായ പരബ്രഹ്മത്തിനും നമസ്കാരം . മനസുകൊണ്ടും ബുദ്ധിശക്തികൊണ്ടും അളക്കാനാവാത്തതും മനസിനേയും ഇന്ദ്രിയങ്ങളേയും പ്രവര്‍ത്തനോന്മുഖമാക്കുന്നുതുമത്രേ ബ്രഹ്മം. ഉന്നതരും ഉത്തമരുമായ ഭക്തരാല് പാദങ്ങള് തഴുകപ്പെടുന്ന ആ സര്‍വ്വേശ്വരന് നമസ്കാരം.”


ജൈവ നെല്‍കൃഷി :: Janmabhumi Daily\nFriday 1 December 2017 7:57 pm IST\nവെള്ളമുണ്ട: വാളാരംകുന്ന് അമൃത ഫാര്‍മേഴ്‌സ് ഗ്രൂപ്പിന്റെ ആറേക്കര് പാടത്തെ ജൈവനെല്‍കൃഷി വിളവെടുപ്പ് ആരംഭിച്ചു. കോളനിയിലുള്ളവരെ സ്വയം പര്യാപ്തരാക്കുകയെന്ന ലക്ഷ്യത്തോടെ കഴിഞ്ഞ ഏതാനും വര്‍ഷങ്ങളായി നടത്തുന്ന പ്രവര്‍ത്തനങ്ങളുടെ ഭാഗമായാണ് നെല്‍കൃഷിയിറക്കിയത്. വാരാമ്പറ്റ, മാനിയില്, കൊക്കാല എന്നീപാടശേഖര സമിതികള്‍ക്ക് കീഴിലുള്ള അഞ്ചര ഏക്കര് വയലുകളിലാണ് ജൈവരീതിയില് നെല്‍കൃഷി നടത്തിയത്. വിളവ് ലഭിക്കുന്ന നെല്ലിന്റെ മൂന്നിലൊന്ന് പാട്ടം നല്‍കിയാണ് വയല് പാട്ടത്തിനെടുത്തത്. വാളാരം കുന്ന് കോളനി ദത്തെടുത്ത അമദതാനന്ദമയീമഠം വിവിധ വികസന പ്രവര്‍ത്തനങ്ങളാണ് ഇതിനോടകം കോളനിയില് നടപ്പിലാക്കിയത്. കോളനിയിലെ രഘു, രാജന്, മഠത്തിലെ ഹരിമൊതക്കര, സ്വാമി അക്ഷയാനന്ദ ചൈതന്യ തുടങ്ങിയവരാണ് കൃഷിയുള്‍പ്പെടെയുള്ള പ്രവര്‍ത്തനങ്ങള്‍ക്ക് നേതൃത്വം നല്‍കിയത്.\nജൈവ നെല്‍കൃഷി വിളവെടുപ്പ്\nനെല്‍കൃഷി അട്ടിമറിക്കാനുള്ള നീക്കം തടഞ്ഞു


ഓൺലൈൻ ഭീമന്മാർ നഷ്‌ടം കൊയ്യുന്നു : Deepika.com Tech News\nബംഗളൂരു: ഓൺലൈൻ വ്യാപാരം വലിയ വളർച്ച കാണിക്കുന്പോഴും പ്രമുഖ ഓൺലൈൻ കന്പനികൾക്കു വൻ നഷ്‌ടം. ഫ്ലിപ് കാർട്ടിന്‍റെ നഷ്‌ടം 2018- 19-ൽ 1624 കോടി രൂപയിലേക്കു വർധിച്ചപ്പോൾ ആമസോണിന്‍റേത് അല്പം കുറഞ്ഞ് 5685 കോടി രൂപയായി.\nഫ്ലിപ്കാർട്ടിന്‍റെ ഇന്ത്യയിലെ ബിസിനസുകൾ നടത്തുന്ന ഫ്ലിപ്കാർട്ട് ഇന്‍റർനെറ്റിന്‍റെ നഷ്‌ടം 2017-18-ലെ 1161 കോടിയിൽനിന്നു 40 ശതമാനമാണു വർധിച്ചത്. കഴിഞ്ഞ സാന്പത്തിക വർഷം കന്പനികളുടെ വരുമാനം 51 ശതമാനം വർധിച്ച് 4234 കോടിയിലെത്തി. ജീവനക്കാർക്കുള്ള ചെലവ് 91 ശതമാനം വർധിച്ച് 1889 കോടി രൂപയായി.\nഅമേരിക്കൻ റീട്ടെയിൽ ഭീമൻ വാൾമാർട്ട് കഴിഞ്ഞ വർഷം 1600 കോടി ഡോളറിനു ഫ്ലിപ്കാർട്ടിന്‍റെ 77 ശതമാനം ഓഹരി വാങ്ങിയിരുന്നു.\nഅമേരിക്കൻ ഓൺലൈൻ ഭീമനായ ആമസോണിന്‍റെ ഇന്ത്യയിലെ പ്രവർത്തനം ഇനിയും ലാഭത്തിലേക്കു വന്നിട്ടില്ല. 2017-18-ലെ 6287 കോടിയിൽനിന്നു നഷ്‌ടം കഴിഞ്ഞ വർഷം 5685 കോടി രൂപയിലേക്കു കുറഞ്ഞു എന്നു മാത്രം. കഴിഞ്ഞ വർഷത്തെ വരുമാനം 7593 കോടി രൂപയാണ്. ചെലവ് 10,802 കോടിയായി വർധിച്ചു. 3663 കോടി രൂപയാണ് ഉത്പന്നങ്ങൾ ഉപയോക്താക്കൾക്ക് എത്തിക്കാൻ കന്പനി ചെലവാക്കിയത്. നിയമസഹായത്തിനുള്ള ചെലവ് 1448 കോടിയായി ഉയർന്നു. പരസ്യച്ചെലവ് 2331 കോടി രൂപയുണ്ട്.


‘അവരുണ്ടായിരുന്നില്ലെങ്കിൽ ഞാൻ ബിഗ് സീറോ’, മൃദുലയെ അന്ന് കാത്തവർ...!| Mridula Warrier Interview\nരമ്യശ്രീ രാധാകൃഷ്ണൻ July 18, 2019 04:11 PM IST\nമാതൃത്വത്തിന്റെ മധുരം അത്രമേൽ നമ്മിലെത്തിച്ച പാട്ട്. വരികളില്, ഈണത്തിൽ, ശബ്ദത്തിൽ മനസ്സിൽ വാത്സല്യത്തിന്റെ വിത്തുപാകി. 2013ൽ പുറത്തിറങ്ങിയ ‘കളിമണ്ണി’ലെ ‘ലാലീ ലാലീ’ എന്ന ഗാനത്തെക്കുറിച്ചാണ് പറഞ്ഞുവരുന്നത്. പാട്ടിനൊപ്പം മലയാളി നെഞ്ചിൽ ചേർത്തു, മൃദുല വാരിയർ എന്ന ഗായികയെയും. റിയാലിറ്റി ഷോയിലൂടെ ചലച്ചിത്ര പിന്നണി ഗാനരംഗത്തേക്ക് മൃദുല ചുവടുവച്ചിട്ട് 12 വർഷങ്ങൾ പിന്നിടുന്നു. മുന്നൂറിലധികം പാട്ടുകൾ ഇതിനോടകം പാടി. ഏറ്റവും ഒടുവിൽ ‘പോർക്കളം’ എന്ന ചിത്രത്തിനു വേണ്ടി വിധുപ്രതാപിനൊപ്പം പാടിയ ഗാനവും ആസ്വാദകർ ഏറ്റെടുത്തുകഴിഞ്ഞു. സ്വന്തം പാട്ടു ജീവിതത്തെപ്പറ്റി മനോരമ ഓൺലൈനിനോടു മനസ്സു തുറക്കുകയാണ് മൃദുല.\nറിയാലിറ്റി ഷോ കണ്ടെടുത്ത മൃദുല\nറിയാലിറ്റി ഷോകള് തന്നെയാണ് മൃദുല വാര്യർ എന്ന ഗായികയെ സൃഷ്ടിച്ചത്. സിനിമയിൽ പാടാനുള്ള അവസരം ലഭിച്ചതും റിയാലിറ്റി ഷോകളിൽ പങ്കെടുത്തതു കൊണ്ടുമാത്രമാണെന്ന് ഇന്നും വിശ്വസിക്കുന്നു. ഞാൻ പങ്കെടുത്ത ഒരു റിയാലിറ്റി ഷോയിൽ വിധികർത്താവായി അൽഫോൺസ് സാറുണ്ടായിരുന്നു. അദ്ദേഹമാണ് എനിക്ക് ആദ്യമായി സിനിമയിൽ പാടാനുള്ള അവസരം നല്‍കിയത്; മമ്മൂക്കയുടെ ബിഗ്ബിയിൽ. പിന്നീട് ഗോൾ എന്ന ചിത്രത്തിലും പാടി. അതിനുശേഷം പഠനത്തിൽ ശ്രദ്ധിച്ചു. കോഴ്സിനു ശേഷം വീണ്ടും റിയാലിറ്റി ഷോയിൽ പങ്കെടുത്തു. ശരത് സാറും എം.ജി. ശ്രീകുമാർ സാറും ചിത്രച്ചേച്ചിയുമായിരുന്നു ആ ഷോയുടെ വിധികർത്താക്കൾ. പരിപാടിയിൽ പങ്കെടുക്കുന്ന സമയത്തു തന്നെ ശരത് സാർ ഇവൻ മേഘരൂപൻ എന്ന ചിത്രത്തിൽ എനിക്കു പാടാൻ അവസരം നൽകി. ഒരു ഫോക്കിഷ് പെപ്പി ടൈപ്പ് ഗാനമായിരുന്നു അത്. അതിനു ശേഷമാണ് നിരവധി അവസരങ്ങൾ എന്നെ തേടി വന്നത്.\nഎന്നും പ്രിയം കളിമണ്ണിലെ ലാലീ...\nകളിമണ്ണിനു മുൻപു തന്നെ 916, ഏഴാംസൂര്യൻ എന്നിങ്ങനെയുള്ള ചിത്രങ്ങളിൽ ജയചന്ദ്രൻ സാറിനു വേണ്ടി പാടിയിരുന്നു. അതുകേട്ടതിനു ശേഷമാണ് സാർ എനിക്ക് കളിമണ്ണ്, പട്ടംപോലെ എന്നീ ചിത്രങ്ങളിൽ അവസരം നൽകിയത്. കളിമണ്ണിലെ ലാലീ എന്ന ഗാനത്തിനു നിരവധി പുരസ്കാരങ്ങൾ ലഭിച്ചു.അതിൽ എം. ജയചന്ദ്രൻ സാറിനോട് ഞാൻ കടപ്പെട്ടിരിക്കുന്നു. ഈ പാട്ടിനെല്ലാം ശേഷമാണ് ഔസേപ്പച്ചൻ സാറിലേക്ക് എത്തുന്നത്. കളിമണ്ണിലെ പാട്ട് സാറിനു വളരെ ഇഷ്ടപ്പെട്ടിരുന്നു. അതിനു പിന്നാലെ മറ്റു സംഗീത സംവിധായകരും വിളിച്ചു. ചുരുങ്ങിയ കാലത്തിനിടെ മികച്ച സംഗീത സംവിധായകരോടൊപ്പം പ്രവർത്തിക്കാൻ കഴിഞ്ഞു എന്നതു തന്നെയാണു കരിയറിലെ ഭാഗ്യവും.\nഇതൊരു എൻജിനീയറിങ് സംഗീതം!\nപ്ലസ്ടു എല്ലാം കഴിഞ്ഞപ്പോൾ 94 ശതമാനത്തോളം മാർക്കുണ്ടായിരുന്നു. അതുകൊണ്ടു തന്നെ തുടർന്നു പഠിക്കാൻ താൽപര്യമുണ്ടായിരുന്നു. പിന്നെ, തീരുമാനമെടുക്കാനെല്ലാം നമുക്ക് ഒരുപാട് ബുദ്ധിമുട്ടുള്ള സമയമാണല്ലോ ആ ഒരു കാലഘട്ടം. പാടാൻ നല്ല കഴിവുണ്ട്. നല്ല ഉയരങ്ങളിലെത്താൻ സാധിക്കും എന്നൊക്കെ എല്ലാവരും എന്നോടു പറഞ്ഞു. എന്റെ സഹോദരനടക്കമുള്ളവർ അന്നു തന്നെ എന്തുകൊണ്ട് മ്യൂസിക് മെയിൻ ആയി എടുത്തു പഠിച്ചുകൂടാ എന്നു ചോദിച്ചു. അച്ഛനും അമ്മയും എനിക്കെന്താണോ ഇഷ്ടം അതു പഠിക്കാനാണു പറഞ്ഞത്. സംഗീതം പ്രഫഷനാക്കും എന്ന ചിന്തയൊന്നും അക്കാലത്ത് ഉണ്ടായിരുന്നില്ല.\nനല്ല പാട്ടുകൾ സ്റ്റേജുകളിൽ പാടുക, നല്ല ആളുകൾക്കു മുന്നിൽ പാടുക ഇതൊക്കെ മാത്രമായിരുന്നു ചിന്തിച്ചത്. പിന്നെ, നമ്മുടെ കൂടപ്പിറപ്പുകൾ ഏതുപാത പിന്തുടരുന്നുവോ ആ പാത തന്നെയായിരിക്കും മിക്കപ്പോഴും നമ്മളും പിന്തുടരുക. ഏട്ടൻ എൻജിനീയറിങ് ആണ് കഴിഞ്ഞത്. അതുകൊണ്ടുതന്നെ സ്വാഭാവികമായി എന്നിലും ആ താൽപര്യം ഉണ്ടായി.\nഎന്റെ പ്രഫഷനുമായി യാതൊരു ബന്ധവുമില്ലാത്ത കാര്യമാണ് ഞാൻ പഠിച്ചത്. ഇലക്ട്രോണിക്സ് ആൻഡ് കമ്യൂണിക്കേഷൻ എൻജിനീയറിങ്. പക്ഷേ, പഠിച്ചതുകൊണ്ട് ഈ സൗണ്ട് എൻജിനീയറിങ് കാര്യങ്ങളൊക്ക് നമുക്ക് എളുപ്പത്തിൽ മനസ്സിലാക്കാൻ സാധിക്കും. ലാപ്ടോപ്പിൽ ചില സോഫ്റ്റ് വെയറുകൾ ഇൻസ്റ്റാൾ ചെയ്ത് സ്വന്തമായി ട്രാക്കുകളൊക്കെ സെറ്റ് ചെയ്യാൻ കഴിയുന്നതും എനിക്ക് എൻജിനീയറിങ് പഠനം മൂലമുണ്ടായ നേട്ടമാണ്.\nഅവരുണ്ടായിരുന്നില്ലെങ്കിൽ ഞാൻ ബിഗ് സീറോ\nപഠിച്ചുകൊണ്ടിരിക്കുമ്പോഴാണ് ഞാൻ റിയാലിറ്റി ഷോകളിലെല്ലാം പങ്കെടുക്കുന്നത്. പഠനവും പാട്ടും ഒരുപോലെ മുന്നോട്ടു കൊണ്ടു പോകാൻ പ്രയാസം തന്നെയായിരുന്നു. അക്കാലങ്ങളിൽ അച്ഛനും അമ്മയും സഹോദരനും വലിയ പിന്തുണ നൽകി. ഞാനും ഏട്ടനും തമ്മിൽ നല്ല പ്രായവ്യത്യാസം ഉണ്ട്. അതുകൊണ്ടു തന്നെ പലപ്പോഴും ഒരു കുഞ്ഞിനെപ്പോലെയാണ് ഏട്ടൻ എന്നെ കൊണ്ടു നടന്നിരുന്നത്. ഇന്ന് എനിക്ക് എവിടെയെങ്കിലും എത്താൻ സാധിച്ചിട്ടുണ്ടെങ്കിൽ അച്ഛനും അമ്മയും സഹോദരനും നൽകിയ പിന്തുണയിലൂടെയാണ്. അവരില്ലായിരുന്നെങ്കിൽ ഞാൻ ബിഗ് സീറോ ആകുമായിരുന്നു.\nമോഡലിങ് താൽപര്യമൊന്നുമില്ല. ഇപ്പോൾ ഗായകരെല്ലാം ചെയ്യുന്നുണ്ടല്ലോ ഫോട്ടോ ഷൂട്ടുകൾ. അത്രേയുള്ളൂ. പോസ്റ്ററിലൊക്കെ അത്തരം നല്ല ഫോട്ടോകള് വേണം. പലരുടെയും സോഷ്യല്‍മീഡിയ പേജുകളിലും മറ്റും ഇത്തരം ഭംഗിയുള്ള ഫോട്ടോകൾ കാണാം. ഞാൻ മാത്രം ഇതൊന്നും ചെയ്തിരുന്നില്ല. പഴയ ഫോട്ടോകൾ മാത്രമാണ് ഉണ്ടായിരുന്നത്. പുതിയ സോഷ്യൽ മീഡിയ പേജൊക്കെ തുടങ്ങുമ്പോൾ നല്ല ഫോട്ടോകൾ വേണ്ടി വരും. സ്റ്റേജ് ഷോകളിലും മറ്റും സംഘാടകർ ചിത്രങ്ങൾ ചോദിക്കും. അത് പ്രഫഷനൽ രീതിയിൽ വേണമല്ലോ എന്നു കരുതി ഒരു ഫോട്ടോഷൂട്ട് ചെയ്തു. എടുത്തു വന്നപ്പോൾ നന്നായി. അതിന്റെ മുഴുവൻ ക്രെഡിറ്റും കോസ്റ്റ്യൂം, മെയ്ക്കപ്പ് എല്ലാം ചെയ്തവർക്കാണ്. പിന്നെ ഫോട്ടോഗ്രാഫറിനും. കാരണം എനിക്ക് ഈ ഫീൽഡുമായി യാതൊരു ബന്ധവുമില്ല. ഫോട്ടോഗ്രാഫർ പറഞ്ഞു തന്നതു പ്രകാരം പോസ് ചെയ്യുകമാത്രമാണു ചെയ്തത്. അങ്ങനെ കുറെ നല്ല ഫോട്ടോകളും കിട്ടി.\nസിനിമയിൽ മെലഡി, വേദിയിൽ എല്ലാം\nസംഗീത സംവിധായകരെല്ലാം എന്നെ വിളിക്കുന്നത് മെലഡി പാടാനാണ്. അതിനിടയിൽ ചിൽഡ്രൻസ് പാർക്കിൽ കുറച്ചൊക്കെ ഒരു പെപ്പിനമ്പർ പാടിയിട്ടുണ്ട്. എന്റെ ശബ്ദം മെലഡിക്കായിരിക്കും ചേർന്നു നിൽക്കുന്നത്. പക്ഷേ, ലൈവ് ഷോകളിൽ ഞാൻ മെലഡി, ഫാസ്റ്റ് നമ്പർ, സെമിക്ലാസിക്കല് എല്ലാം പാടാറുണ്ട്. എല്ലാ ടൈപ്പ് ഗാനങ്ങളും പാടാൻ ഇഷ്ടമാണ്. പ്രത്യേകിച്ച് സ്റ്റേജ് ഷോകളിൽ. ഇപ്പോഴത്തെ ഗായകർ എല്ലാ ഗാനങ്ങളും പാടാൻ തയാറായിരിക്കണം എന്ന അഭിപ്രായക്കാരിയാണ് ഞാൻ. കാരണം ഷോകളിലും മറ്റും പലതരം കാഴ്ചക്കാർ ഉണ്ടായിരിക്കും. പല പ്രായത്തിലുള്ളവർ. അവർക്ക് ഇഷ്ടപ്പെടുന്ന ഗാനങ്ങൾ പാടാൻ കഴിയണം. ഞാൻ എന്റെ ലൈവ് പ്രോഗ്രാമിനെല്ലാം ബാലൻസ്ഡ് ആയിട്ടുള്ള ഒരു ലിസ്റ്റാണ് ഇടാറുള്ളത്. എങ്കിൽ മാത്രമേ എല്ലാ തരം ആളുകൾക്കും ആസ്വദിക്കാൻ സാധിക്കൂ.


32 എംപി സെല്‍ഫി ക്യാമറയുമായി 'റെഡ്മി Y3 'ഇന്ത്യന് വിപണിയില് എത്തി\nറെഡ്മി Y3 ഇന്ത്യയില് ആദ്യമായി വില്‍പനയ്‌ക്കെത്തി .3ജിബി/32ജിബി, 4ജിബി/64ജിബി എന്നിങ്ങനെ രണ്ടു സ്റ്റോറേജ് വേരിയന്റുകളിലാണ് റെഡ്മി Y3 എത്തിയത്. റെഡ്മി Y3 യുടേത് 6.26 ഇഞ്ച് എച്ച്ഡി പ്ലസ് ഡിസ്പ്ലേയാണ്. 32 മെഗാപിക്‌സലാണ് ക്യാമറ. ക്വാല്‍കം സ്‌നാപ്ഡ്രാഗണ് 632 പ്രൊസസറാണ് ഫോണിന് കരുത്തേകുന്നത്. പിന്‍ക്യാമറ 12എംപി+2എംപി ആണ്. 4000 എംഎഎച്ച് ആണ് ബാറ്ററി. നീല, ചുവപ്പ്, കറുപ്പ് എന്നീ നിറങ്ങളിലാണ് ഫോണ് എത്തിയത്.\n4 ജിബി റാമും 64 ജിബി സ്റ്റോറേജുമുളള റെഡ്മി Y3 മോഡലിന് 11,999 രൂപയാണ് വില. ബോള്‍ഡ് റെഡ്, എലിഗന്റ് ബ്ലൂ, പ്രൈം ബ്ലാക്ക് എന്നീ മൂന്നു നിറങ്ങളാണ് ഫോണിനുളളത്.റെഡ്മി Y3 യുടെ 3ജിബി റാമും 32 ജിബി സ്റ്റോറേജുമുളള മോഡലിന് 9,999 രൂപയാണ് ഫോണിന്റെ വില.\nഇഐഎസ് സപ്പോര്‍ട്ടോടു കൂടിയ 32 മെഗാപിക്‌സല് സെല്‍ഫി ക്യാമറയാണ് ഫോണിന്റെ സവിശേഷത. പിന്നില് ഇരട്ട ക്യാമറ, സ്‌നാപ്ഡ്രാഗണ് 632 പ്രൊസസര് എന്നിവയാണ് മറ്റു സവിശേഷതകള്. 4,000 എംഎഎച്ച് ആണ് റെഡ്മി Y3 യുടെ ബാറ്ററി.\n32mp selfie camera india launched redmi redmi y3 smartphone


പശുവിന് അംബാസഡര്‍മാരും...!! അമിതാബ് ബച്ചന്...ഷാരൂഖ് ഖാന്...പ്രിയങ്ക ചോപ്ര..!! ഗോമാത പൊരിക്കും...! | Mohan Bhagwat, Amitabh Bachchan, priyanka chopra and more to promote cow shelters - Malayalam Oneindia\nUpdated: Thu, Jun 1, 2017, 13:35 [IST]\nമുംബൈ: പശുവാണിപ്പോള് സംഘപരിവാര് രാഷ്ട്രീയത്തിന്റെ മുഖം എന്നതാണ് നിലവിലെ രാജ്യത്തെ അവസ്ഥ. മനുഷ്യനെ കൊന്നിട്ടാണെങ്കിലും പശുവിനെ സംരക്ഷിക്കണമെന്ന മണ്ടത്തരത്തിന്റ രാഷ്ട്രീയം. പക്ഷേ സംഘപരിവാറിന് തങ്ങളുടെ അജണ്ട രാജ്യത്ത് നടപ്പാക്കാന് ഇത്തരം തീരുമാനങ്ങള് കൂടിയേ പറ്റൂ. അതിന് പലവഴികളും അവര് പരീക്ഷിക്കുകയും ചെയ്യുന്നു. അത്തൊരമൊരു പരീക്ഷണമാണ് മഹാരാഷ്ട്ര സര്‍ക്കാര് നടത്താനൊരുങ്ങുന്നത്.\nRead More: ബീഫ് നിരോധനത്തില് അര്‍ണബിന്റെ ഇരട്ടമുഖം...!! ഗോസ്വാമിയല്ല കൗസ്വാമി...! പൊളിച്ചടുക്കി സോഷ്യൽ മീഡിയ!!\nRead More: പിണറായി ഉമ്മാക്കി കാണിച്ചാല് മോദി ഭയക്കില്ല...!!! കന്നുകാലി കശാപ്പ് നിയമത്തില് മാറ്റമില്ല...!!\nപശുവാണ് സംഘപരിവാറിനെ സംബന്ധിച്ചിടത്തോളം മനുഷ്യനേക്കാളും പ്രധാനം. അതുകൊണ്ടുതന്നെ പശുവിനോടു് ആളുകള്‍ക്കുള്ള താല്‍പര്യം കൂട്ടാനും പശുപരിപാലനം വര്‍ധിപ്പിക്കാനുമായി ബിജെപി ഭരിക്കുന്ന മഹാരാഷ്ട്ര സര്‍ക്കാര് പുതിയ ചില പരിപാടികള് ആസൂത്രണം ചെയ്യുകയാണ്.\nആര്‍എസ്എസ് നേതാവ് മോഹന് ഭാഗവത്. യോഗാ ഗുരുവും ബിസ്സിനസ്സുകാരനുമായ ബാബാ രാംദേവ്, മറ്റു പ്രമുഖ ബിസിനസ്സുകാര്, സിനിമാ താരങ്ങള് എന്നിവരെയാണ് ബിജെപി സര്‍ക്കാര് ലക്ഷ്യം വെയ്ക്കുന്നത്. ഈ രംഗത്തെ പ്രമുഖരെ അംബാസിഡര്‍മാരാക്കാണ് നീക്കം.\nപശുപരിപാലനവുമായി ബന്ധപ്പെട്ട വിവിധ മേഖലകളില് ഗ്രാമീണ യുവതയെ കൂടുതല് താല്‍പര്യമുള്ളവരാക്കാനാണ് ജനപ്രിയരെ രംഗത്തിറക്കാന് സര്‍ക്കാര് ആലോചിക്കുന്നത്. ബോളവുഡ് സിനിമയിലെ പ്രഗത്ഭരെ തന്നെയാണ് സര്‍ക്കാര് നോട്ടമിട്ടിരിക്കുന്നത്.\nഹിന്ദി സിനിമയില് നിന്നും അമിതാഭ് ബച്ചന്, ഷാരൂഖ് ഖാന്, സല്‍മാന് ഖാന്, പ്രിയങ്ക ചോപ്ര, കത്രീന കൈഫ്, അമീര് ഖാന്, അക്ഷയ് കുമാര് എന്ന്ീ വിലപിടിപ്പുള്ള താരങ്ങളെയാണ് പ്രാഥമിക പട്ടികയില് ഉള്‍പ്പെടുത്തിയിരിക്കുന്നത്. തീര്‍ന്നില്ല..\nബിസിനസ് രംഗത്തെ അതികായന്മാരായ അംബാനി സഹോദരന്മാര്, നിത അംബാനി, അസിം പ്രേംജി, അനന്ദ് മഹീന്ദ്ര, അജയ് പിരമാള്, സുരേഷ് ഹവാരേ എന്നിവരും ഉണ്ട്. യോഗ ഗുരു ബാബാ രാംദേവിനെ കൂടാതെ ശ്രീ ശ്രീ രവിശങ്കര്, മാതാ അമൃതാനന്ദമയി എന്നിവരുമുണ്ട്.\nഅമിതാഭ് ബച്ചന് അടക്കമുള്ള ബോളിവുഡ് താരങ്ങളേയും അനില്, മുകേഷ് അംബാനിമാര് ഉള്‍പ്പെടെ ഉള്ള കോര്‍പ്പറേറ്റ് വമ്പന്മാരേയും മഹാരാഷ്ട്ര സര്‍ക്കാര് ഇക്കാര്യം ഉന്നയിച്ച് സമീപിച്ച് കഴിഞ്ഞു. എല്ലാവരും പോസിറ്റീവായാണ് പ്രതികരിച്ചതെന്ന് വകുപ്പ് മന്ത്രി മഹാദേവ് ജന്‍കര് പറയുന്നു.\nഒരു സാമൂഹ്യ വിഷയമായതിനാല് എല്ലാ താരങ്ങളും പ്രതിഫലമില്ലാതെ തന്നെ സര്‍ക്കാരിന്റെ പരിപാടിയുടെ ഭാഗമാകുമെന്നും മന്ത്രി പറയുന്നു. പശുപരിപാലപാലനത്തെക്കുറിച്ചുള്ള പ്രമോഷന് പ്രിയങ്ക ചോപ്ര ചെയ്യാനാണ് സാധ്യത. മത്സ്യക്കൃഷി, വളര്‍ത്തുമൃഗപരിപാലനം എന്നിങ്ങനെയുള്ള വിഭാഗങ്ങളാകും മറ്റുള്ളവര് കൈകാര്യം ചെയ്യുക.\nbeef ban maharashtra bjp cow priyanka chopra ബീഫ് നിരോധനം മഹാരാഷ്ട്ര ബിജെപി പശു പ്രിയങ്ക ചോപ്ര\nMohan Bhagwat, Amitabh Bachchan, priyanka chopra and more to promote cow shelters


ചതിക്കാൻ ശ്രമം; തിരുവനന്തപുരത്ത് കാമുകനെ കത്തിക്ക് കുത്തി കൊലപ്പെടുത്താൻ കാമുകിയുടെ ശ്രമം - Media Malayalam (മീഡിയ മലയാളം)\nചതിക്കാൻ ശ്രമം; തിരുവനന്തപുരത്ത് കാമുകനെ കത്തിക്ക് കുത്തി കൊലപ്പെടുത്താൻ കാമുകിയുടെ ശ്രമം\nതിരുവനന്തപുരം ; ആറ്റിങ്ങലില് യുവാവിനെ കാമുകി കുത്തി പരിക്കേല്‍പ്പിച്ചു. മംഗലപുരം സ്വദേശി നിധീഷിനെയാണ് കോരാണി ജംഗ്ഷനില് വിളിച്ചുവരുത്തിയശേഷം യുവതി കഴുത്തില് കത്തികൊണ്ട് കുത്തിയത്.\nസംഭവത്തിൽ വെഞ്ഞാറമ്മൂട് സ്വദേശിനി രശ്മിയെ പോലീസ് കസ്റ്റഡിയിലെടുത്തു. നിധീഷുമായി അടുപ്പത്തിലായിരുന്നുവെന്നും , എന്നാൽ തന്നെ ചതിക്കാന് ശ്രമിച്ചതുകൊണ്ടാണ് ആക്രമിച്ചതെന്നുമാണ് യുവതി പോലീസിന് നല്‍കിയ മൊഴി.\nഗുരുതരമായി പരുക്കേറ്റ നിധീഷിനെ തിരുവനന്തപുരം മെഡിക്കല് കോളജിലേക്ക് മാറ്റി\nAttempt to deceive; Girlfriend tries to stab her boyfriend\nto death in Thiruvananthapuram\nPrevious articleവരുന്നു രാജമലയിൽ3ടവറുകൾ;വിദ്യാർത്ഥികളുടെ ഓൺലൈൻ പഠനത്തിലെ ദുരിതം അവസാനിപ്പിക്കാൻ ജിയോ\nNext article2015 ലും 2017ലും ഗംഗയില് മൃതദേഹങ്ങള് ഒഴുകി നടന്നിരുന്നു. അന്നൊന്നും കൊവിഡ് ഇല്ലായിരുന്നു. ഇപ്പോള് കൊവിഡുമായി കൂട്ടി യോജിപ്പിച്ച് ഗംഗയിലെ മൃതദേഹങ്ങള് ഒഴുകുന്നതിനെ വാര്‍ത്തയാക്കുന്നത് മാധ്യമ അജണ്ടയാണ്,’ ആര്.എസ്.എസ് സഹപ്രചാര പ്രമുഖ് നരേന്ദ്ര കുമാര്


Kerala, First Published 22, Oct 2019, 9:45 AM IST\nശനിയാഴ്ചയാണ് സംഭവം അരങ്ങേറിയത്. വൈകിട്ട് 4ന് അജിത് റോഡിലൂടെ പോയപ്പോൾ ഐശ്വര്യ ഭവനിൽ സന്തോഷ് കുമാറിന്‍റെ വളർത്തു നായ കുരച്ചു.\nതിരുവല്ല: വീട് ആക്രമിച്ച് വളര്‍ത്തുനായയെ വെട്ടിയ കേസില് രണ്ട് സഹോദരന്മാര്‍ക്കെതിരെ തിരുവല്ല പൊലീസ് കേസ് എടുത്തു. നന്നൂർ പല്ലവിയിൽ അജിത് , സഹോദരൻ അനിൽ എന്നിവർക്കെതിരെയാണ് കേസ് എടുത്തത്. ഇതിന് പുറമേ മൃഗാവകാശ സമിതിയായ എസ്പിസിഎയും (സൊസൈറ്റി ഫോർ ദ് പ്രിവൻഷൻ ഓഫ് ക്രുവൽറ്റി ടു അനിമൽസ്) സംഭവത്തിൽ കേസെടുത്തിട്ടുണ്ട്. അജിത്തിനെ കാണുമ്പോൾ നായ കുരയ്ക്കുന്നത് പതിവായിരുന്നു. ഇതിന്റെ പ്രകോപനമാണ് വീടു കയറിയുള്ള ആക്രമണത്തിൽ കലാശിച്ചത്.\nശനിയാഴ്ചയാണ് സംഭവം അരങ്ങേറിയത്. വൈകിട്ട് 4ന് അജിത് റോഡിലൂടെ പോയപ്പോൾ ഐശ്വര്യ ഭവനിൽ സന്തോഷ് കുമാറിന്‍റെ വളർത്തു നായ കുരച്ചു. കുര നിർത്താത്തതിനെ തുടർന്ന് ഇയാൾ പ്രകോപിതനായി കാർപോർച്ചിൽ കയറി നായയെ അടിച്ചു. തടയാനെത്തിയ സന്തോഷ് കുമാറിനെയും മർദിച്ചു. മടങ്ങിപ്പോയ അജിത് സഹോദരൻ അനിലുമായെത്തി വീണ്ടും ആക്രമണം നടത്തി. നായയെ നാലുപ്രാവശ്യം വെട്ടിയെന്നാണ് പൊലീസ് കേസ്.\nമുറിവേറ്റ നായയെ വീട്ടുകാർ മൃഗാശുപത്രിയിൽ എത്തിച്ച് ചികിത്സിച്ചു. സന്തോഷ് കുമാറിന്‍റെ കാർ, ടിവി, വീട്ടുപകരണങ്ങൾ എന്നിവയും നശിപ്പിച്ചതായും പരാതിയുണ്ട്. സംഭവത്തിലെ പ്രതികൾക്കായി തിരച്ചിൽ തുടരുകയാണെന്നാണ് പൊലീസ് പറയുന്നത്.\nവീട് ആക്രമിച്ച് വളര്‍ത്തുനായയെ വെട്ടി\nജ്വല്ലറികളിൽ മോഷണം നടത്തിയ രണ്ട് സഹോദരിമാർ അറസ്റ്റിൽ\nവയോധികയെ പട്ടാപകല് തട്ടിക്കൊണ്ടുപോയി തലക്കടിച്ച് സ്വർണ്ണം കവർന്നു\nകൊച്ചിയില് ഹണിട്രാപ്പ്: പൊലീസ് പിടിയിലായത് സിനിമ പ്രവര്‍ത്തകയും സുഹൃത്തും